CELEX: 
Language: mt
Date: 2019-03-11 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) 2017/1369 tal-Parlament Ewropew u tal-Kunsill fir-rigward tat-tikkettar tal-enerġija tal-magni tal-ħasil tal-platti domestiċi u li jħassar ir-Regolament Delegat tal-Kummissjoni (UE) Nru 1059/2010

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               Kuntest legali u politiku tal-proposta
            
            
               Id-Direttiva Qafas dwar l-Ekodisinn 2009/125/KE
                  1
               tal-Parlament Ewropew u tal-Kunsill tirrikjedi li l-manifatturi ta’ prodotti relatati mal-enerġija jtejbu l-prestazzjoni ambjentali tal-prodotti tagħhom billi jissodisfaw:
            
            
               –rekwiżiti minimi tal-effiċjenza enerġetika; u
            
            
               –kriterji ambjentali oħra bħalma huma l-konsum tal-ilma, il-livelli tal-emissjonijiet jew id-durabbiltà minima ta’ ċerti komponenti.
            
            
               Il-manifattur irid jivvaluta l-konformità tal-prodott qabel ma jqiegħed il-prodott fis-suq, sabiex jiġi żgurat li r-rekwiżiti kollha huma ssodisfati. 
            
            
               Ir-Regolament Qafas dwar it-Tikkettar tal-Enerġija – ir-Regolament (UE) 2017/1369 tal-Parlament Ewropew u mal-Kunsill
                  2
                – jistabbilixxi qafas għall-provvediment ta’ informazzjoni akkurata, rilevanti u komparabbli dwar il-konsum tal-enerġija ta’ prodotti relatati mal-enerġija u informazzjoni ambjentali oħra. Dan jagħmilha eħfef biex il-konsumaturi jagħżlu prodotti li jkunu aktar effiċjenti fl-użu tar-riżorsi. Ir-Regolament jikkumplementa d-Direttiva Qafas dwar l-Ekodisinn billi jippermetti lill-konsumaturi aħħarin jidentifikaw prodotti bi prestazzjoni aħjar permezz ta’ skala ta’ klassifikazzjoni minn “A sa G” / “aħdar sa aħmar”. It-tikketta tal-enerġija hija rikonoxxuta u tintuża minn 85 % tal-Ewropej. Il-qafas leġiżlattiv jibni fuq l-effett ikkombinat ta’ dawn iż-żewġ atti ta’ leġiżlazzjoni.
            
            
               Il-qafas tal-ekodisinn u t-tikkettar tal-enerġija huwa element importanti biex l-Ewropa żżid l-effiċjenza enerġetika tagħha, u b’hekk tikkontribwixxi b’mod partikolari: (i) favur l-“istrateġija qafas tal-Unjoni tal-Enerġija”; u (ii) favur il-prijorità ta’ “Suq intern aktar ġust u profond b’bażi industrijali msaħħa”. L-ewwel nett, il-qafas jistimula lill-industrija biex ittejjeb l-effiċjenza enerġetika tal-prodotti u tneħħi dawk bl-agħar prestazzjoni mis-suq. It-tieni nett, il-qafas jgħin lill-konsumaturi u lill-kumpaniji biex inaqqsu l-kontijiet tal-enerġija tagħhom. Dan jappoġġa l-kompetittività u l-innovazzjoni fis-settur industrijali u f’dak tas-servizzi. It-tielet nett, dan jiżgura li l-manifatturi u l-importaturi responsabbli mit-tqegħid tal-prodotti fis-suq tal-UE jkollhom jikkonformaw ma’ sett wieħed biss ta’ regoli fil-livell tal-UE.
            
            
               Dawn iż-żewġ strumenti huma komponenti ewlenin tal-politika tal-Unjoni biex il-prodotti mqiegħda fis-suq jew imdaħħla fis-servizz fiż-Żona Ekonomika Ewropea (ŻEE) ikollhom effiċjenza enerġetika aqwa u jagħmlu inqas ħsara lill-ambjent. Dawn huma elementi essenzjali biex jintlaħqu l-objettivi tal-iffrankar tal-enerġija għall-2020 u l-2030, u l-implimentazzjoni tagħhom hija msaħħa permezz tal-pjan ta’ ħidma attwali (2016–2019) dwar l-ekodisinn. Huwa mistenni wkoll li jikkontribwixxi b’mod sinifikanti għat-tranżizzjoni lejn ekonomija iktar ċirkolari, kif spjegat fil-pjan ta’ azzjoni għal ekonomija ċirkolari tal-2015
                  3
               . Barra minn hekk, l-implimentazzjoni tar-Regolament (UE) 2017/1369 se tikkontribwixxi għall-ilħiq tal-mira tal-UE li tnaqqas il-gassijiet serra b’mill-inqas 20 % sal-2020 u b’mill-inqas 40 % sal-2030. 
            
            
               Ir-Regolament Delegat tal-Kummissjoni (UE) Nru 1059/2010
                  4
                jistabbilixxi rekwiżiti tat-tikkettar tal-enerġija għal magni tal-ħasil tal-platti domestiċi. L-Artikolu 7 jiddikjara li jenħtieġ li sa Diċembru 2014 il-Kummissjoni tagħmel rieżami ta’ dan ir-Regolament fid-dawl tal-iżvilupp teknoloġiku u b’mod partikolari tivvaluta t-tolleranzi tal-verifika stabbiliti fl-Anness V.
            
            
               Il-magni tal-ħasil tal-platti ġew inklużi bħala prodotti prijoritarji għal rieżami fil-pjan ta’ ħidma dwar l-ekodisinn 2016-2019. Il-magni tal-ħasil tal-platti huma wkoll wieħed mill-gruppi ta’ prodotti msemmija fl-Artikolu 11(5)(b) tar-Regolament (UE) 2017/1369 li għalih il-Kummissjoni jenħtieġ li tadotta att delegat biex tiġi introdotta tikketta b’riklassifikazzjoni sat-2 ta’ Novembru 2018. L-eżerċizzju ta’ riklassifikazzjoni mistenni jwassal għas-sostituzzjoni tal-firxa tal-klassijiet tal-effiċjenza enerġetika eżistenti li tvarja minn A+++ sa G b’firxa li tvarja minn A sa G. 
            
            
               Skont l-Artikolu 11(8) tar-Regolament (UE) 2017/1369, wara li tiġi introdotta t-tikketta riklassifikata, l-ebda prodott ma huwa mistenni li jaqa’ fil-klassi tal-effiċjenza enerġetika A. Huwa stmat li se jieħu mill-inqas 10 snin sakemm il-maġġoranza tal-mudelli jkunu jaqgħu f’dik il-klassi.
            
            
               Kuntest ġenerali
            
            
               Il-magni tal-ħasil tal-platti domestiċi jintużaw ħafna fl-UE. Huwa stmat li bħala medja, 44 % tal-unitajiet domestiċi fl-UE huma mgħammra b’magna tal-ħasil tal-platti (96 miljun unità). Il-konsum tal-elettriku tal-magni tal-ħasil tal-platti ġie stmat għal madwar 31 TWh/sena fl-2015, filwaqt li l-konsum tal-ilma ġie stmat għal 317-il miljun m3 għall-istess sena. Jekk ma jiġux introdotti miżuri ġodda b’mod speċifiku b’rabta ma’ dawn il-prodotti, il-konsum totali tal-elettriku tal-magni tal-ħasil tal-platti fl-UE huwa mistenni li jilħaq madwar 40 TWh/sena sal-2030, li hu ekwivalenti għal madwar 15-il miljun tunnellata ta’ CO2eq. 
            
            
               Jeżistu modi kosteffikaċi biex il-konsum tal-enerġija u l-emissjonijiet relatati mal-użu tal-magna tal-ħasil tal-platti jitnaqqsu għal livell aktar baxx minn dak li kieku jilħqu f’xenarju ta’ żamma tal-istatus quo.
            
            
               Ir-raġunijiet ewlenin għaliex dan l-iffrankar potenzjali ma nkisibx huma li s-suq ma rnexxielux: 
            
            
               –jipprovdi aktar similarità bejn il-programm standard użat għall-ittestjar (ottimizzat mill-manifatturi) u l-programmi l-oħra tat-tindif li fil-fatt jużaw il-konsumaturi; 
            
            
               –jiggwida lill-konsumaturi biex jieħdu deċiżjonijiet ta’ xiri informati abbażi tal-kost taċ-ċiklu tal-ħajja aktar milli abbażi tal-kost tax-xiri (informazzjoni asimetrika); u 
            
         
         
            
               –jipprovdi informazzjoni u inċentivi sabiex wieħed isewwi l-apparat u jiġġestixxi l-prodotti kif suppost fi tmiem il-fażi tal-użu tagħhom. 
            
            
               Minħabba f’hekk, ħafna drabi ma jinkisibx it-titjib kosteffikaċi potenzjali li minnu jista’ jibbenifika l-utent aħħari.
            
            
               L-għan tar-reviżjoni tar-Regolament (UE) Nru 1059/2010 b’rabta mal-magni tal-ħasil tal-platti domestiċi huwa li jiskatta bidla fil-kundizzjonijiet tas-suq u l-ottimizzazzjoni tal-apparat, mingħajr ma ssir ħsara lir-rata ta’ penetrazzjoni dejjem tikber tal-magni tal-ħasil tal-platti fis-suq tal-UE li seħħet matul dawn l-aħħar snin. Hemm ukoll l-għan li ssir riklassifikazzjoni tat-tikketta skont ir-Regolament (UE) 2017/1369.
            
            
               Meta mqabbel max-xenarju ta’ żamma tal-istatus quo, ir-reviżjoni proposta hija mistennija li tnaqqas il-konsum totali tal-enerġija ta’ dawn il-prodotti kull sena fl-UE b’madwar 2,1 TWh/sena, li jwassal għal tnaqqis ta’ emissjonijiet ta’ GHG ta’ 0,7 MtCO2ek/sena u għal tnaqqis fil-konsum tal-ilma ta’ sa 16-il miljun m3/sena sal-2030. Dan jirrappreżenta kontribuzzjoni ta’ 0,14 % lejn il-mira tal-UE għall-effiċjenza enerġetika sal-2030 u kontribuzzjoni ta’ 0,07 % lejn il-mira tal-UE dwar it-tnaqqis tal-emissjonijiet ta’ GHG sal-2030. Ir-reviżjoni hija mistennija wkoll li tikkontribwixxi għall-objettivi tal-ekonomija ċirkolari, u b’mod partikolari li tiffaċilita l-attivitajiet ta’ tiswija u t-trattament fi tmiem il-ħajja tal-prodotti, billi tiżgura li l-informazzjoni u l-ispare parts meħtieġa jkunu disponibbli. Fil-futur, dan jista’ jiġi kkumplementat minn sistema ta’ punteġġ għar-riparabbiltà, li qed tiġi studjata attwalment.
            
            
               Regolamentazzjoni u standards eżistenti fl-UE u f’pajjiżi terzi 
            
            
               Minbarra d-Direttiva Qafas dwar l-Ekodisinn u r-Regolament dwar it-Tikkettar tal-Enerġija, leġiżlazzjonijiet oħra rilevanti għall-magni tal-ħasil tal-platti huma:
            
            
               –Ir-Regolament tal-Kummissjoni (KE) Nru 1275/2008
                  5
                dwar il-konsum tal-enerġija elettrika fil-modalità standby u fil-modalità mitfi;
            
            
               –Id-Direttiva 2014/35/UE tal-Parlament Ewropew u tal-Kunsill
                  6
                dwar tagħmir elettriku ddisinjat għall-użu fi ħdan ċerti limiti tal-voltaġġ;
            
            
               –Id-Direttiva 2014/53/UE tal-Parlament Ewropew u tal-Kunsill
                  7
                dwar it-tagħmir tar-radju;
            
            
               –Id-Direttiva 2014/30/UE tal-Parlament Ewropew u tal-Kunsill
                  8
                dwar il-kompatibbiltà elettromanjetika;
            
            
               –Id-Direttiva 2012/19/UE tal-Parlament Ewropew u tal-Kunsill
                  9
                dwar skart ta’ tagħmir elettriku u elettroniku.
            
            
               –Id-Direttiva 2011/65/UE tal-Parlament Ewropew u tal-Kunsill
                  10
                dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku.
            
            
               Barra minn hekk, ħafna mill-ekonomiji madwar id-dinja (eż. l-Istati Uniti, il-Ġappun, l-Awstralja, iċ-Ċina, il-Brażil jew il-Messiku) f’dawn l-aħħar snin introduċew leġiżlazzjoni dwar dawn il-prodotti. 
            
            
               Il-prestazzjoni tal-magni tal-ħasil tal-platti hija ttestjata skont l-istandards EN 50242 u EN 60436. Bħalissa, Cenelec qed jadatta l-istandards tal-kejl eżistenti biex jimtlew għadd ta’ lakuni fil-livell ta’ prestazzjoni identifikat bejn il-programm ta’ ħasil reali użati mill-konsumaturi u t-test standardizzat li qed jintuża bħalissa. Dan l-adattament jinkludi l-adozzjoni ta’ tagħbija ta’ ttestjar ġdida b’varjetà akbar ta’ forom u materjali, il-proċedura ta’ valutazzjoni kombinata għall-prestazzjoni tat-tindif u tat-tnixxif kombinati, id-deterġent ta’ referenza l-ġdid, il-proċeduri ta’ ttestjar għall-programmi awtomatiċi u l-prestazzjoni tat-tlaħliħ. L-adattament tal-istandard jinsab fi stadju avvanzat ta’ żvilupp u hemm probabbiltà kbira li dan se jkun fis-seħħ fiż-żmien meta jkun qed japplika l-att delegat dwar it-tikkettar tal-enerġija.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               2.1. Studju ta’ rieżami u konsultazzjoni mal-partijiet ikkonċernati 
            
            
               Sabiex jiġu riveduti d-Direttiva dwar l-Ekodisinn u d-Direttiva dwar it-Tikkettar tal-Enerġija, fl-2014 tnieda studju ta’ rieżami
                  11
               , li wassal għal rapport finali li ġie ppubblikat f’Ġunju 2017. Dan segwa l-Metodoloġija għall-Ekodisinn ta’ Prodotti relatati tal-Enerġija (MEErP)
                  12
               . L-istudju kien jinkludi stħarriġ tal-partijiet ikkonċernati, żewġ laqgħat mal-partijiet ikkonċernati fl-2015 u seminar fuq l-internet fl-2016. Dan kien jinvolvi madwar 140 parti kkonċernata. 
            
            
               L-istudju ta’ rieżami kopra apparati tal-ħasil tal-platti domestiċi li jaqgħu taħt dawk l-istrumenti legali. Twettqet analiżi teknika, ambjentali u ekonomika li vvalutat il-ħtieġa li jiġu aġġornati r-rekwiżiti għal dawn il-prodotti, u biex jiġu vvalutati l-għażliet ta’ politika. Dan sar skont il-klawżola ta’ rieżami tar-regolamenti, u b’konformità mad-Direttiva dwar l-Ekodisinn u r-Regolament dwar it-Tikkettar tal-Enerġija.
            
            
               L-istudju ta’ rieżami ġie żviluppat fi proċess miftuħ, b’kontribuzzjonijiet tal-partijiet ikkonċernati rilevanti, fosthom il-manifatturi u l-assoċjazzjonijiet tagħhom, l-NGOs ambjentali, l-organizzazzjonijiet tal-konsumaturi u r-rappreżentanti tal-Istati Membri. L-istudju pprovda sit web iddedikat u pjattaforma għall-iskambju ta’ informazzjoni (BATIS - Best Available Techniques Information System) li fuqhom ġew ippubblikati b’mod regolari r-riżultati interim u materjal rilevanti ieħor għall-konsultazzjoni u l-kontribuzzjoni f’waqthom tal-partijiet ikkonċernati. Id-dokumenti fuq is-sit web tal-istudju għadhom disponibbli biex jitniżżlu u biex isiru kummenti dwarhom. Matul l-istudju, saru żewġ laqgħat mal-partijiet ikkonċernati, fit-23 ta’ Ġunju 2015 f’Sevilja u fis-17 ta’ Novembru 2015 fi Brussell, u sar ukoll seminar fuq l-internet fis-7 ta’ Ottubru 2016. Il-minuti ta’ dawn il-laqgħat huma disponibbli fuq is-sit web tal-istudju. 
            
            
               2.2. Dokumenti ta’ ħidma u Forum Konsultattiv
            
         
         
            
               Id-dipartimenti tal-Kummissjoni ħejjew żewġ dokumenti ta’ ħidma li jistabbilixxu rekwiżiti tal-Ekodisinn u tat-Tikkettar tal-Enerġija abbażi tar-riżultati tal-istudju ta’ rieżami. Id-dokumenti ta’ ħidma ġew iċċirkolati lill-membri tal-Forum Konsultattiv u, għall-informazzjoni, lis-segretarjati tal-Kumitat għall-Ambjent tal-Parlament Ewropew (ENVI) u tal-Kumitat għall-Industrija tal-Parlament Ewropew (ITRE). Il-Forum Konsultattiv huwa magħmul minn rappreżentazzjoni bilanċjata tar-rappreżentanti tal-Istati Membri, minn assoċjazzjonijiet tal-industrija u minn NGOs, f’konformità mal-Artikolu 18 tad-Direttiva dwar l-Ekodisinn u l-Artikolu 14 tar-Regolament (UE) 2017/1369.
            
            
               Id-dokumenti ta’ ħidma ġew diskussi fil-laqgħa tal-Forum Konsultattiv dwar l-Ekodisinn tad-19 ta’ Diċembru 2017. Qabel u wara l-Forum Konsultattiv, id-dipartimenti tal-Kummissjoni rċevew u analizzaw aktar minn 20 dokument ta’ pożizzjoni. 
            
            
               2.3. Riżultati tal-konsultazzjoni mal-partijiet involuti matul u wara l-Forum Konsultattiv 
            
            
               Din hija sinteżi tal-kummenti ewlenin tal-partijiet ikkonċernati dwar l-aspetti prinċipali tad-dokumenti ta’ ħidma: 
            
            
               Rekwiżiti minimi tal-effiċjenza enerġetika fl-ambitu tal-ekodisinn
            
            
               Il-partijiet ikkonċernati tal-industrija rrakkomandaw li ma jiġux stabbiliti rekwiżiti aktar stretti minn dawk li japplikaw bħalissa, peress li dan joħloq impatt negattiv fuq l-affordabbiltà tal-apparat u jnaqqas il-penetrazzjoni tal-magni tal-ħasil tal-platti f’pajjiżi bi dħul baxx. Huma enfasizzaw li anki l-magni tal-ħasil tal-platti l-inqas effiċjenti fl-użu tal-enerġija u tal-ilma jikkonsmaw inqas enerġija milli jikkonsma l-ħasil bl-idejn. Skont l-esperti tal-industrija, il-klassi A+ attwali (l-aktar klassi baxxa għall-magni tal-ħasil tal-platti ta’ daqs sħiħ) diġà tikkorrispondi għall-inqas kost taċ-ċiklu tal-ħajja (LLCC). Madankollu, l-NGOs ambjentali kkunsidraw li l-proposti tal-Kummissjoni għandhom livell baxx ta’ ambizzjoni, u talbu t-tieni livell b’rekwiżiti aktar stretti. 
            
            
               Kalkolu tal-indiċi tal-effiċjenza enerġetika (EEI)
            
            
               Il-partijiet ikkonċernati kollha talbu biex issir reviżjoni tad-distinzjoni bejn apparat kbir u żgħir fil-kalkolu tal-indiċi tal-effiċjenza enerġetika, fejn attwalment hemm diskrepanza bejn ir-rekwiżit tal-ekodisinn u l-kalkolu, li skont l-organizzazzjonijiet tal-konsumaturi joħloq vantaġġ inġust għal apparat kbir.
            
            
               Teknoloġija li għandha tkun rikonoxxuta bħala BAT u t-tqassim tal-klassijiet tat-tikketta tal-enerġija
            
            
               Il-partijiet ikkonċernati kellhom fehmiet differenti rigward it-tip ta’ teknoloġija li għandha tiġi kkunsidrata bħala l-aħjar teknoloġija disponibbli (BAT), u skont ir-regolament dwar it-tikkettar tal-enerġija l-ġdid, din l-għażla jkollha impatt ewlieni fuq il-livell tal-ogħla klassijiet tat-tikketta tal-enerġija. Xi Stati Membri u atturi industrijali jqisu li t-teknoloġija tal-magni tal-ħasil tal-platti mgħammra b’pompa tas-sħana ma tistax titqies bħala BAT peress li l-iffrankar tal-enerġija li jirriżulta ma jikkumpensax għall-prezz tax-xiri ogħla tagħha u minħabba li d-disponibbiltà tagħha fis-suq hija limitata. Stati Membri oħra u l-NGOs ambjentali jqisu li bħalissa din hi l-aħjar teknoloġija fis-suq, u li jenħtieġ li tiġi kkunsidrata bħala tali.
            
            
               Fir-rigward tat-tqassim tal-klassijiet tal-effiċjenza enerġetika, il-proposta twassal biex l-apparat l-aktar disponibbli attwalment jiġi klassifikat bħala E jew F (ladarba ssir ir-riklassifikazzjoni). Partijiet ikkonċernati tal-industrija appellaw biex jinżamm inċentiv sabiex isir progress fl-apparat bi prestazzjoni aktar baxxa billi jiġu pprovduti klassijiet b’wisgħat tal-banda iżgħar minn dawk li qed jiġu proposti attwalment (lejn it-tarf l-aktar baxx tal-iskala).
            
            
               Rekwiżiti tal-effiċjenza tal-materjali
            
            
               Il-biċċa l-kbira tal-partijiet ikkonċernati ġeneralment qablu fir-rigward tar-rekwiżiti proposti dwar l-immarkar tal-gassijiet refriġeranti u ż-żarmar ta’ tagħmir elettriku u elettroniku, b’xi kwalifiki żgħar fuq il-formulazzjoni tagħhom. Barra minn hekk, ma qablux bejniethom dwar il-proposti tal-Kummissjoni għal rekwiżiti dwar l-ispare parts u dwar l-aċċess għall-informazzjoni. Xi Stati Membri jqisu li se jkun diffiċli biex dawn ir-rekwiżiti jiġu infurzati mill-awtoritajiet tas-sorveljanza tas-suq u li l-aċċess għall-informazzjoni dwar it-tiswija u l-manutenzjoni jenħtieġ li jiġi ristrett għal sewwejja awtorizzati biss. L-industrija (speċjalment il-manifatturi) qablet dwar dan l-aħħar punt, u kienet iktar lesta tikkunsidra r-rekwiżiti dwar l-ispare parts jekk, minflok, dawn jiġu sostitwiti b’dikjarazzjonijiet. L-NGOs ambjentali u Stati Membri oħra appoġġaw il-proposti u/jew issuġġerew proposti aktar ambizzjużi.
            
            
               Storbju
            
            
               Xi Stati Membri u partijiet ikkonċernati tal-industrija pproponew li titnaqqas ir-rigorożità tal-klassijiet proposti b’rabta mal-emissjonijiet tal-istorbju, filwaqt li l-NGOs tal-konsumaturi pproponew li jiġi stabbilit rekwiżit tal-ekodisinn b’limitu massimu fuq l-emissjonijiet tal-istorbju biex jiġi eskluż l-aktar apparat storbjuż.
            
            
               Modalitajiet b’konsum tal-enerġija baxx
            
            
               Ħafna mill-partijiet ikkonċernati dehrilhom li hemm bżonn li d-dispożizzjonijiet proposti dwar il-modalitajiet b’konsum tal-enerġija baxx jiġu riveduti, billi partijiet minn ċertu testi tqiesu vagi wisq u nieqsa mill-konsistenza.
            
            
               2.4. Konsultazzjoni Pubblika Miftuħa
            
            
               Bejn it-12 ta’ Frar u s-7 ta’ Mejju 2018 saret konsultazzjoni pubblika
                  13
                online biex tiġbor l-opinjonijiet tal-partijiet ikkonċernati dwar ċerti kwistjonijiet, bħall-effett mistenni ta’ miżuri leġiżlattivi potenzjali fuq in-negozji u fuq ix-xejriet tal-konsum tal-enerġija.
            
            
               Il-konsultazzjoni pubblika online kienet tinkludi parti komuni dwar l-ekodisinn u t-tikkettar tal-enerġija, segwita b’mistoqsijiet speċifiċi għall-prodott dwar friġġijiet, magni tal-ħasil tal-platti, magni tal-ħasil tal-ħwejjeġ u magni tal-ħasil u tat-tnixxif tal-ħwejjeġ, televixins, displejs elettroniċi u tidwil. 
            
         
         
            
               Waslu total ta’ 1230 tweġiba li 67 % minnhom ġew mingħand il-konsumaturi u 19 % mingħand in-negozji (li tliet kwarti minnhom kienu SMEs u kwart kienu kumpaniji kbar). L-NGOs kienu jammontaw għal 6 % ta’ dawk li wieġbu u 7 % kienu minn kategoriji “oħra”. Il-gvernijiet nazzjonali jew lokali ammontaw għal inqas minn 1 % ta’ dawk li wieġbu, u 0.25 % ġew minn awtoritajiet nazzjonali tas-sorveljanza tas-suq. 
            
            
               Il-parteċipanti kienu prinċipalment mir-Renju Unit (41 %) u l-Ġermanja (26 %), bit-tieni grupp ġej mill-Awstrija, il-Belġju, Franza, in-Netherlands u Spanja jirrappreżenta 17 % tat-tweġibiet. Grupp ta’ disa’ Stati Membri oħra kien jirrappreżenta 9.5 % oħra tat-tweġibiet, iżda r-residenti ta’ 12-il Stat Membru tal-UE taw numru negliġibbli ta’ tweġibiet jew ma taw ebda tweġiba. It-tweġibiet minn stati mhux membri tal-UE ammontaw għal madwar 5 % tat-tweġibiet.
            
            
               Mill-1230 li wieġbu, 719 (58 %) wieġbu biss mistoqsijiet relatati mat-tidwil peress li kienu jiffurmaw parti minn kampanja koordinata konċernata mit-tidwil fit-teatri. Dan ġie meqjus li jaffettwa b’mod sinifikanti l-interpretazzjoni tar-risposti, u għal ċerti mistoqsijiet, it-“tweġibiet dwar it-tidwil” ma ġewx ikkunsidrati għall-kalkolu. Barra minn hekk, peress li dawk li wieġbu ma kellhomx jirrispondu l-mistoqsijiet kollha, ġie osservat li kien hemm rata għolja ta’ “l-ebda tweġiba” (bejn 5 % u 90 %), minbarra dawk li wieġbu “ma nafx” jew “l-ebda opinjoni”. Biex jiġu rappreżentati aħjar ir-risposti attwali, ġie mnaqqas l-għadd ta’ tweġibiet “l-ebda tweġiba” u l-bqija tar-risposti ġew meqjusa bħala l-100 %.
            
            
               2.4.1. Riżultati ġenerali
            
            
               Madwar 63 % tal-parteċipanti kienu favur l-inklużjoni ta’ rekwiżiti tal-ekodisinn dwar ir-riparabbiltà u d-durabbiltà, u 65 % ta’ dawk li wieġbu qiesu li din l-informazzjoni jenħtieġ li tidher fuq it-tikketti tal-enerġija. 
            
            
               Fir-rigward tar-riparabbiltà tal-prodotti, il-parteċipanti qiesu bħala “importanti ħafna” - “importanti” (bejn 62 % u 68 %)
                  14
                kull wieħed minn dawn l-elementi: il-garanzija, id-disponibbiltà tal-ispare parts, u manwal komplet għat-tiswija u l-manutenzjoni. Il-ħin ta’ konsenja għall-ispare parts ġie kklassifikat minn 56 % bħala “importanti ħafna” - “importanti”. 
            
            
               2.4.2. Konsultazzjoni mal-intrapriżi żgħar u ta’ daqs medju (SMEs)
                  15
                
            
            
               Wieħed mill-għanijiet tal-konsultazzjoni pubblika miftuħa kien li jinġabar feedback speċifiku dwar ir-rwol u l-importanza tal-SMEs fis-suq u li jinkiseb aktar għarfien dwar kif l-SMEs iqisu l-impatti ambjentali ta’ dawn is-sitt gruppi ta’ prodotti. 
            
            
               Madwar 10.5 % tat-tweġibiet ġew mingħand l-SMEs. L-SMEs irrapportaw li kienu konxji dwar ir-rekwiżiti tal-ekodisinn u tat-tikkettar tal-enerġija applikabbli għall-prodotti tagħhom. Madankollu, bosta mill-SMEs ma rrispondewx (90 %) jew wieġbu “ma nafx / l-ebda opinjoni” (6 %) meta ġew mistoqsijin dwar: (i) l-impatt potenzjali fuq in-negozji tagħhom per se; (ii) l-impatti potenzjali fuq l-SMEs meta mqabbla ma’ intrapriżi akbar; u (iii) l-introduzzjoni ta’ rekwiżiti tal-effiċjenza tar-riżorsi fir-regolamenti riveduti dwar l-ekodisinn u t-tikkettar tal-enerġija. Minn fost dawk l-SMEs li taw opinjoni, madwar 3 - 4 % kienu tal-fehma li l-impatti jistgħu jkunu negattivi, filwaqt li madwar 1 % ħasbu li l-effetti għandhom ikunu pożittivi.
            
            
               2.4.3. Tweġibiet dwar il-magni tal-ħasil tal-platti domestiċi
            
            
               Mill-parteċipanti li wieġbu mistoqsijiet tekniċi dwar il-magni tal-ħasil tal-platti domestiċi, kienu biss nofs (madwar 47 %) li kienu konxji li l-magni tal-ħasil tal-platti huma meħtieġa jilħqu rekwiżiti minimi tal-prestazzjoni tat-tindif, li jfisser li, għaldaqstant, it-tlaħliħ minn qabel mhuwiex meħtieġ. Madwar 30 % ta’ dawk li wieġbu kienu konxji li l-programmi tal-magni tal-ħasil tal-platti b’durata itwal għandhom tendenza li jużaw inqas enerġija minn programmi iqsar (problema: madwar 20 % ma kinux konxji ta’ dan, u t-tweġiba ta’ 51 % oħra kienet “ma nafx / l-ebda opinjoni” jew “l-ebda tweġiba”). 
            
            
               F’termini ta’ x’għandu jintwera fuq it-tikketta tal-enerġija, madwar 50 % tal-parteċipanti qiesu li l-informazzjoni dwar il-kombinament tal-ħin u l-konsum tal-enerġija tal-magni tal-ħasil tal-platti jenħtieġ li tkun aktar ċara.
            
            
               Għall-evalwazzjoni tal-prestazzjoni tal-magni tal-ħasil tal-platti domestiċi, dawk li wieġbu qiesu l-inklużjoni tal-aspetti li ġejjin bħala “importanti” jew “importanti ħafna”
                  16
               : 
            
            
               –il-programmi li jintużaw l-aktar (45 %);
            
            
               –il-programmi li jużaw l-aktar enerġija (35 %);
            
            
               –id-durata tal-programm (34 %); u
            
            
               –il-modalitajiet b’konsum tal-enerġija baxx (33 %). 
            
            
               Il-konsumaturi qiesu wkoll li l-iktar parametri rilevanti li għandhom jidhru fuq it-tikketta tal-enerġija huma: il-konsum tal-ilma, il-konsum tal-enerġija u l-effiċjenza enerġetika. Dan il-grupp ta’ parametri kien segwit mit-tieni grupp, magħmul minn: emissjonijiet ta’ storbju, il-kapaċità (l-ammont ta’ platti u tazzi, eċċ.) u l-prestazzjoni tat-tindif u tat-tnixxif kombinati. 
            
            
               Fir-rigward tal-aspetti tal-effiċjenza tal-materjali, dawk li wieġbu taw dawn it-tweġibiet għall-klassifikazzjonijiet ta’ “importanti” u “importanti ħafna”: 
            
            
               –ħin tat-tiswija rapidu (40 %);
            
         
         
            
               –garanzija wara t-tiswija (38 %);
            
            
               –stima dettaljata għal tiswija kompleta (37 %);
            
            
               –lista ta’ spare parts u struzzjonijiet li jippermettu t-tiswija mill-utent (36 %);
            
            
               –lista ta’ sewwejja ċertifikati (35 %). 
            
            
               Jekk il-klassifikazzjoni ta’ “pjuttost importanti” tiġi inkluża għal kull wieħed minn dawn ir-risposti, din tkun tinkorpora, għal kull każ, bejn 9 % u 11 % oħra ta’ dawk li wieġbu.
            
            
               L-aktar żewġ tweġibiet komuni rigward għal kemm żmien l-ispare parts kienu mistennija li jibqgħu disponibbli għall-magni tal-ħasil tal-platti kienu: aktar minn 10 snin (madwar 32 % ta’ dawk li wieġbu), u bejn 5 u 10 snin (madwar 20 %). Inqas minn 2.5 % ta’ dawk li wieġbu semmew perjodu ta’ 5 snin jew inqas. (ġew irreġistrati 9 % tweġibiet ta’ “ma nafx / l-ebda opinjoni”, u madwar 37 % ma taw l-ebda tweġiba).
            
            
               2.5. Stħarriġ tal-konsumaturi fuq it-tikketta tal-enerġija
            
            
               Minbarra l-istudju preparatorju u l-konsultazzjoni pubblika miftuħa, ġie mwettaq ukoll studju speċifiku dwar il-konsumaturi
                  17
                biex jinforma lill-Kummissjoni dwar l-impatt ta’ ikoni u format differenti possibbli tat-tikketti tal-enerġija riveduti għall-magni tal-ħasil tal-platti domestiċi fuq il-fehim u l-għażliet tal-konsumaturi. L-istħarriġ ġie amministrat f’seba’ pajjiżi, li flimkien ikopru 39.7 % tal-popolazzjoni tal-UE. F’kull pajjiż, madwar 1350 rispondent wieġbu għall-istħarriġ, li nazzjonalment jirrappreżentaw il-popolazzjoni ta’ kull pajjiż, bi kwoti tal-età u s-sess. L-istħarriġ ġie ffinalizzat f’Lulju 2018.
            
            
               Ġie ttestjat format ġdid tat-tikketta b’diversi ikoni li jirrappreżentaw karatteristiċi speċifiċi tal-prodott:
            
            
               ·Il-biċċa l-kbira tal-karatteristiċi proposti, jiġifieri l-konsum tal-enerġija, il-konsum tal-ilma, il-kapaċità nominali (f’termini tal-għadd ta’ settijiet individwali għall-magni tal-ħasil tal-platti) u l-livell tal-istorbju, huma rappreżentati wkoll fuq it-tikketti tal-enerġija attwali. Madankollu, fuq din it-tikketta l-ġdida, il-konsum tal-enerġija u tal-ilma huma indikati għal kull ċiklu, u huma akkumpanjati minn indikazzjoni tal-programm ittestjat. 
            
            
               ·Barra minn hekk, il-proposta l-ġdida tinkludi ż-żieda ta’ ikona ġdida li tirrappreżenta d-durata tal-programm (ittestjat).
            
            
               ·Fl-aħħar nett, xi ikoni li jidhru fuq it-tikketti tal-enerġija attwali, jiġifieri l-ikoni li jindikaw l-effiċjenza tat-tnixxif tal-magni tal-ħasil tal-platti, m’għadhomx jiffurmaw parti mit-tikketta l-ġdida ttestjata.
            
            
               Dan l-istudju kellu l-għan li jittestja t-tweġibiet tal-konsumaturi dwar:
            
            
               ·il-fehim tal-konsumaturi ta’ ikoni speċifiċi mfassla biex jirrappreżentaw il-karatteristiċi tal-prodott proposti;
            
            
               ·il-fehim tal-konsumaturi tat-tikketta sħiħa (eż. kif l-elementi differenti huma relatati ma’ xulxin);
            
            
               ·ir-rilevanza perċepita tal-karatteristiċi tal-prodott proposti li jridu jiġu rrappreżentati fuq it-tikketta l-ġdida proposta;
            
            
               ·kemm il-konsumaturi jħossu n-nuqqas ta’ informazzjoni pprovduta fuq it-tikketti attwali li ma tiġix inkluża fit-tikketti l-ġodda proposti;
            
            
               ·l-impatt tat-tikketti (fir-rigward ta’ informazzjoni oħra dwar il-prodott) fuq l-imġiba fl-għażla tal-konsumaturi.
            
            
               Għall-karatteristiċi kollha (jiġifieri l-konsum tal-ilma, il-kapaċità ta’ tagħbija, id-durata tal-programm u l-livell tal-istorbju), il-maġġoranza ta’ dawk li wieġbu kienu tal-fehma li huwa importanti li t-tikketta tal-enerġija turi din l-informazzjoni.
            
            
               Għall-konsum tal-ilma, l-għadd ta’ settijiet individwali, id-durata tal-programm, u l-livell tal-istorbju, ġew żviluppati u ttestjati tliet ikoni alternattivi. L-ikoni ġew ikkombinati fit-tikketti tal-enerġija. Għall-ikoni li jirrappreżentaw il-konsum tal-ilma u l-livell tal-istorbju, ir-riżultati żvelaw distakk bejn il-komprensjoni soġġettiva u dik oġġettiva, jiġifieri bejn il-fehim iddikjarat u l-identifikazzjoni korretta u r-rappurtar ta’ informazzjoni speċifika minn fuq it-tikketta. 
            
         
         
            
               L-ikoni u l-elementi tal-format miżmuma għat-tikketta tal-enerġija proposta jikkorrispondu mal-ikoni u l-karatteristiċi li jinftiehmu l-aktar minn dawk li wieġbu jew, fil-każ ta’ riżultati mhux konklużivi tal-istħarriġ (pereżempju dwar l-istorbju u d-durata tal-programm), mal-ikoni u l-karatteristiċi l-aktar konsistenti mal-approċċ segwit għal gruppi ta’ prodotti oħra u l-format ġenerali tat-tikketta.
            
            
               2.6. Valutazzjoni tal-impatt 
            
            
               Valutazzjoni tal-impatt hija meħtieġa meta l-impatti ekonomiċi, ambjentali u soċjali mistennija tal-azzjoni tal-UE x’aktarx li jkunu sinifikanti. Bejn Jannar u Marzu 2018 twettqet valutazzjoni tal-impatt għar-rieżami tar-Regolament tal-Kummissjoni (UE) Nru 1016/2010
                  18
                u tar-Regolament Delegat tal-Kummissjoni (UE) Nru 1059/2010.
            
            
               Id-data miġbura fl-istudju ta’ rieżami intużat bħala bażi għall-valutazzjoni tal-impatt. Data u informazzjoni addizzjonali nġabret u ġiet diskussa mit-tim tal-istudju tal-Valutazzjoni tal-Impatt flimkien mal-industrija u esperti li jirrappreżentaw il-partijiet ikkonċernati u Stati Membri oħra. Il-ġbir tad-data u informazzjoni addizzjonali ffoka fuq: 
            
            
               –data addizzjonali tas-suq, b’mod partikolari d-differenzi bejn l-għadd ta’ mudelli u l-volum tal-bejgħ tal-klassijiet tal-effiċjenza enerġetika għall-perjodu 2013-2003;
            
            
               –l-irfinar tal-metrika (standard rivedut); u
            
            
               –l-impatti possibbli fuq il-manifatturi.
            
            
               Żewġ valutazzjonijiet tal-impatt tal-bidu (IIAs) ġew ippubblikati
                  19
                qabel il-laqgħa tal-Forum Konsultattiv. Dawn kienu dwar “Miżuri regolatorji dwar ir-rieżami tar-rekwiżiti tal-Ekodisinn għall-magni tal-ħasil tal-platti domestiċi” u “Miżura regolatorja dwar ir-rieżamijiet tat-Tikkettar tal-Enerġija għall-magni tal-ħasil tal-platti domestiċi (UE) Nru 1059/2010”. Wasal feedback rigward iż-żewġ valutazzjonijiet tal-impatt tal-bidu (11 u 9 tweġibiet rispettivament). Ġeneralment, il-feedback wera appoġġ għar-rekwiżiti tal-ekodisinn u tat-tikkettar tal-enerġija għall-magni tal-ħasil tal-platti domestiċi peress li dawn jgħinu biex jittaffa t-tibdil fil-klima, jgħinu liċ-ċittadini tal-UE jiffrankaw fuq il-kontijiet tagħhom tal-elettriku u tal-ilma, u jintegraw aħjar l-apparat domestiku f’ekonomija ċirkolari permezz tar-rekwiżiti proposti dwar ir-riparabbiltà u r-riċiklabbiltà. 
            
            
               Wasal ukoll feedback dwar ir-rigorożità tar-rekwiżiti tal-ekodisinn fir-rigward tar-rekwiżiti minimi tal-enerġija, il-programmi tal-ittestjar, u l-modalitajiet b’konsum tal-enerġija baxx, kif ukoll dwar l-informazzjoni li għandha tiġi inkluża fuq it-tikketta tal-enerġija. Il-feedback iffoka wkoll fuq l-aspetti tal-effiċjenza tar-riżorsi li jgawdu minn appoġġ ġenerali, filwaqt li saru xi proposti addizzjonali rigward l-implimentazzjoni xierqa tagħhom.
            
            
               Waqt il-valutazzjoni tal-impatt ġew ikkunsidrati l-għażliet li ġejjin:
            
            
               –Għażla ta’ Politika O: żamma tal-istatus quo, li tintuża bħala xenarju bażi għall-valutazzjoni: l-ebda azzjoni ulterjuri, ir-regolamenti dwar il-magni tal-ħasil tal-platti domestiċi li huma fis-seħħ bħalissa ma jinbidlux;
            
            
               –Għażla ta’ Politika A: Kombinamenti ta’ rekwiżiti aktar ambizzjużi tal-effiċjenza enerġetika skont l-ekodisinn u t-tikkettar tal-enerġija (possibbiltà ta’ xenarji differenti);
            
            
               –Għażla ta’ Politika B: Kombinamenti ta’ rekwiżiti inqas ambizzjużi tal-effiċjenza enerġetika skont l-ekodisinn u t-tikkettar tal-enerġija (possibbiltà ta’ xenarji differenti);
            
            
               –Għażla ta’ Politika C: minbarra r-rekwiżiti f’A u B, rekwiżiti tal-ekodisinn dwar l-effiċjenza tal-materjali (tliet xenarji kkunsidrati).
            
            
               L-aktar għażla effettiva f’termini ta’ enerġija, effiċjenza fir-riżorsi u ffrankar tal-kostijiet tgħaqqad flimkien: (i) rekwiżiti aktar stretti tal-ekodisinn dwar l-effiċjenza enerġetika għal apparat ta’ daqs sħiħ permezz tat-tieni livell li se jidħol fis-seħħ fl-2024; (ii) il-kategoriji tat-tikketta tal-enerġija f’wisgħat tal-banda żgħar (mhux proporzjonali); u (iii) rekwiżiti tal-effiċjenza tal-materjali dwar id-disponibbiltà ta’ spare parts u ta’ informazzjoni dwar it-tiswija. Din l-għażla kienet dik preferuta.
            
            
               Sal-2030, l-għażla ppreferuta mistennija tagħti r-riżultati li ġejjin:
            
            
               –iffrankar tal-elettriku ta’ 2,06 TWh/sena u ffrankar tal-ilma ta’ 16-il miljun m3/sena, kontribuzzjoni ta’ 0,14 % lejn il-mira tal-UE għall-effiċjenza enerġetika sal-2030;
            
            
               –tnaqqis ta’ emissjonijiet ta’ gassijiet serra ta’ 0,7 MtCO2 ek/sena;
            
            
               –frankar ta’ kostijiet netti annwali għall-konsumatur ta’ EUR 18-il miljun (meta jitqies prezz ogħla tax-xiri);
            
            
               –dħul ulterjuri ta’ EUR 4 biljun fis-sena mill-kummerċ, li jwassal għal 11 000 impjieg addizzjonali fis-settur tal-manifattura u għal 34 000 impjieg addizzjonali fis-settur tal-bejgħ bl-imnut tal-UE;
            
         
         
            
               –appoġġ għall-kompetittività tal-industrija tal-UE u rwol ewlieni bħala manifatturi ta’ kwalità għolja;
            
            
               –innovazzjoni akbar għal magni tal-ħasil tal-platti aktar effiċjenti; u
            
            
               –dħul u profitti ogħla għall-kumpaniji indipendenti (bħall-SMEs) li jaħdmu fil-qasam ta’ tiswija u rinnovazzjoni tal-prodotti.
            
            
               Ir-rapport tal-valutazzjoni tal-impatt ġie ppreżentat lill-Bord tal-Iskrutinju Regolatorju tal-Kummissjoni u diskuss mill-bord fit-13 ta’ Ġunju 2018. Il-bord ippubblika opinjoni pożittiva b’riżervi. Dawn huma l-kunsiderazzjonijiet ewlenin mogħtija mill-bord, u li ġew inkorporati fil-verżjoni finali tal-Valutazzjoni tal-Impatt:
            
            
               –ir-rapport mhuwiex trasparenti biżżejjed fir-rigward tal-importanza relattivament żgħira tal-inizjattiva f’termini tal-kontribut tagħha biex jintlaħqu l-miri tal-enerġija u klimatiċi tal-UE għall-2030;
            
            
               –is-selezzjoni tal-għażla ppreferuta mhijiex ġustifikata biżżejjed. Ma joħroġx ċar kif ir-rapport joħloq bilanċ bejn l-effiċjenza enerġetika, l-ekonomija ċirkolari u l-preferenzi tal-konsumaturi;
            
            
               –ir-rapport ma jintegrax l-aspetti tal-ekonomija ċirkolari b’mod komprensiv u b’tali mod li jkunu konsistenti għall-prodotti tal-ekodisinn. Barra minn hekk, lanqas ma jagħmel valutazzjoni tal-impatt tagħhom;
            
            
               –ir-rapport mhuwiex trasparenti biżżejjed fir-rigward tal-elementi li diġà hemm qbil dwarhom u l-għażliet li jitħallew suġġetti għal deċiżjoni politika. 
            
            
               Ir-rapport tal-valutazzjoni tal-impatt ġie emendat sabiex jitqiesu l-kummenti tal-bord. B’mod partikolari, ġew miżjuda xi taqsimiet ġodda dwar “il-ħtieġa li tittieħed azzjoni” u dwar “il-kwistjonijiet li mhumiex suġġetti għall-valutazzjoni”, filwaqt li ġiet imsaħħa b’mod sostanzjali l-preżentazzjoni tal-aspetti tal-ekonomija ċirkolari, tas-suppożizzjonijiet metodoloġiċi u tal-għażla ppreferuta.
            
            
               2.7 Mekkaniżmu ta’ feedback
            
            
               Waslu kummenti minn seba’ Stati Membri tal-UE u minn pajjiż wieħed mhux tal-UE permezz tal-mekkaniżmu ta’ feedback tar-Regolamentazzjoni Aħjar. Il-kummenti kienu relatati mar-rekwiżiti dwar l-ismijiet tal-programmi, mal-livell tar-rekwiżiti tal-effiċjenza enerġetika, mad-disponibbiltà u l-ħin tal-konsenja tal-ispare parts, maż-żarmar tal-komponenti għar-riċiklaġġ u l-għodod meħtieġa, mal-kontenut tat-tikketta tal-enerġija u mal-elementi grafiċi inklużi fir-rekwiżiti għall-bejgħ mill-bogħod.
            
            
               Il-kummenti kollha ġew irrappurtati lill-Kumitat Regolatorju tal-ekodisinn u lill-grupp ta’ esperti dwar it-tikkettar tal-enerġija, u ġew ikkunsidrati fid-diskussjonijiet u fil-finalizzazzjoni tal-abbozzi ta’ Regolament.
            
            
               3.ELEMENTI ĠURIDIĊI TAL-ATT DELEGAT
            
            
               3.1. Sommarju tal-proposta għar-Regolament dwar it-Tikkettar tal-Enerġija
            
            
               Ir-regolament dwar it-tikkettar tal-enerġija għall-magni tal-ħasil tal-platti huwa bbażat fuq l-għażla ppreferuta identifikata fir-rapport tal-valutazzjoni tal-impatt. L-objettivi li jinkiseb livell għoli ta’ ffrankar tal-enerġija u tal-ilma, li jiġu ffaċilitati t-tiswija u r-riċiklaġġ u li l-programm standard isir aktar attraenti għall-konsumaturi huma bbilanċjati mal-objettivi li tinżamm l-affordabbiltà tal-prodotti u l-kompetittività tal-industrija.
            
            
               Informazzjoni fuq it-tikketta: 
            
            
               (1)Kodiċi QR li jwassal għall-informazzjoni dwar il-mudell fil-bażi tad-data; 
            
            
               (2)Riklassifikazzjoni tat-tikketta li tintroduċi l-klassijiet A sa G skont ir-Regolament (UE) 2017/1369;
            
            
               (3)Il-konsum tal-enerġija tal-programm “eco” f’kWh għal kull 100 ċiklu;
            
            
               (4)Il-kapaċità nominali, f’settijiet individwali standard, għall-programm “eco”;
            
         
         
            
               (5)Il-konsum tal-ilma tal-programm “eco” f’litri għal kull ċiklu;
            
            
               (6)Id-durata tal-programm “eco” f’ss:mm;
            
            
               (7)Klassijiet u valur tal-emissjonijiet tal-istorbju akustiku fl-arja f’dB(A).
            
            
               3.2. Kejl u kalkoli
            
            
               Il-parametri rilevanti tal-prodott jenħtieġ li jitkejlu u jiġu kkalkolati permezz ta’ metodi affidabbli, akkurati u riproduċibbli. Il-manifatturi jistgħu japplikaw il-metodi tal-kejl u tal-kalkolu u l-istandards armonizzati stabbiliti skont l-Artikolu 13 tar-Regolament (UE) 2017/1369 hekk kif dawn isiru disponibbli u r-referenzi tagħhom jiġu ppubblikati għal dak il-għan f’Il-Ġurnal Uffiċjali tal-Unjoni Ewropea. Dawn il-metodi huma żviluppati b’mod speċifiku sabiex ikunu affidabbli, akkurati u riproduċibbli. Ir-rekwiżiti għall-kalkolu tal-Indiċi tal-Effiċjenza Enerġetika huma stabbiliti fl-Anness IV tar-Regolament dwar it-Tikkettar tal-Enerġija.
            
            
               Jenħtieġ li s-Cenelec jadatta l-istandards tal-kejl attwali li jipprovdu metodi ta’ kejl xierqa għall-magni tal-ħasil tal-platti domestiċi kollha koperti mill-kamp ta’ applikazzjoni tal-miżura proposta.
            
            
               3.3. Proċedura ta’ verifika għall-finijiet tas-sorveljanza tas-suq
            
            
               Meta jwettqu l-verifiki ta’ sorveljanza tas-suq imsemmija fl-Artikolu 8 tar-Regolament (UE) 2017/1369, jeħtieġ li l-awtoritajiet tal-Istati Membri japplikaw il-proċedura ta’ verifika għar-rekwiżiti stabbiliti fl-Anness IX tar-regolament rivedut dwar it-tikkettar tal-enerġija għall-magni tal-ħasil tal-platti domestiċi.
            
            
               It-tolleranzi tal-verifika stabbiliti f’dak l-anness jirreferu biss għall-verifika tal-parametri mkejla mill-awtoritajiet tal-Istati Membri u jeħtieġ li ma jintużawx mill-manifattur jew l-importatur bħala tolleranza permessa biex jiġu stabbiliti l-valuri fid-dokumentazzjoni teknika. 
            
            
               3.4. Data għall-evalwazzjoni u r-reviżjoni possibbli
            
            
               Ir-Regolament rivedut jeħtieġ li jiġi rieżaminat sa mhux aktar tard minn 6 snin wara d-dħul fis-seħħ tiegħu.
            
            
               Il-kwistjonijiet ewlenin għar-rieżami huma: 
            
            
               –il-potenzjal ta’ titjib fir-rigward tal-konsum tal-enerġija, tal-prestazzjoni operattiva u dik ambjentali tal-magni tal-ħasil tal-platti domestiċi;
            
            
               –l-effikaċja tal-miżuri eżistenti biex jiksbu bidliet fl-imġiba tal-utent aħħari fix-xiri ta’ apparat b’effiċjenza enerġetika u tar-riżorsi ogħla u ta’ programmi b’effiċjenza enerġetika u tar-riżorsi ogħla; 
            
            
               –il-possibbiltà li jiġu indirizzati objettivi relatati mal-ekonomija ċirkolari.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 11.3.2019
            
            
               li jissupplimenta r-Regolament (UE) 2017/1369 tal-Parlament Ewropew u
                  tal-Kunsill fir-rigward tat-tikkettar tal-enerġija tal-magni tal-ħasil tal-platti domestiċi
               
                  u li jħassar ir-Regolament Delegat tal-Kummissjoni (UE) Nru 1059/2010
            
            
               (Test b’rilevanza għaż-ŻEE)
            
            
               IL-KUMMISSJONI EWROPEA,
            
         
         
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) 2017/1369 tal-Parlament Ewropew u tal-Kunsill tal-4 ta’ Lulju 2017 li jistabbilixxi qafas għat-tikkettar tal-enerġija u li jħassar id-Direttiva 2010/30/UE
                  20
               , u b’mod partikolari l-Artikolu 11(5) u l-Artikolu 16 tiegħu, 
            
            
               Billi:
            
            
               (1)Ir-Regolament (UE) 2017/1369 tal-Parlament Ewropew u tal-Kunsill jagħti s-setgħa lill-Kummissjoni biex tadotta atti delegati fir-rigward tat-tikkettar jew tar-riklassifikazzjoni tat-tikkettar ta’ gruppi ta’ prodotti li jirrappreżentaw potenzjal sinifikanti għall-iffrankar tal-enerġija u, fejn rilevanti, riżorsi oħra.
            
            
               (2)Id-dispożizzjonijiet dwar it-tikkettar tal-enerġija tal-magni tal-ħasil tal-platti domestiċi ġew stabbiliti bir-Regolament Delegat tal-Kummissjoni (UE) Nru 1059/2010
                  21
               .
            
            
               (3)Il-Komunikazzjoni tal-Kummissjoni COM(2016)773 final
                  22
                (pjan ta’ ħidma dwar l-ekodisinn) stabbilit mill-Kummissjoni bl-applikazzjoni tal-Artikolu 16(1) tad-Direttiva 2009/125/KE tal-Parlament Ewropew u tal-Kunsill
                  23
                jistabbilixxi l-prijoritajiet ta’ ħidma skont il-qafas tal-ekodisinn u t-tikkettar tal-enerġija għall-perjodu 2016-2019. Il-pjan ta’ ħidma dwar l-ekodisinn jidentifika l-gruppi ta’ prodotti relatati mal-enerġija li għandhom jitqiesu bħala prijoritajiet għat-twettiq ta’ studji preparatorji u għall-adozzjoni eventwali ta’ miżuri ta’ implimentazzjoni, kif ukoll għar-rieżami tar-Regolament tal-Kummissjoni (UE) Nru 1016/2010
                  24
                u tar-Regolament Delegat tal-Kummissjoni (UE) Nru 1059/2010.
            
            
               (4)Il-miżuri tal-pjan ta’ ħidma dwar l-ekodisinn għandhom potenzjal stmat li jwasslu għal total ta’ aktar minn 260 Twh ta’ ffrankar annwali finali tal-enerġija fl-2030, li huwa ekwivalenti għal tnaqqis ta’ emissjonijiet ta’ gassijiet serra ta’ madwar 100 miljun tunnellata fis-sena fl-2030. Il-grupp tal-magni tal-ħasil tal-platti domestiċi huwa fost il-gruppi ta’ prodotti elenkati fil-pjan ta’ ħidma, b’iffrankar stmat annwali ta’ elettriku ta’ 2,1 TWh, li jwassal għal tnaqqis fl-emissjonijiet ta’ gassijiet serra ta’ 0,7 Mt CO2 ek/sena, u ffrankar stmat ta’ ilma ta’ 16-il miljun m3 fl-2030.
            
            
               (5)Il-magni tal-ħasil tal-platti domestiċi huma wieħed mill-gruppi ta’ prodotti msemmija fl-Artikolu 11(5)(b) tar-Regolament (UE) 2017/1369 li għalih il-Kummissjoni jenħtieġ li tadotta att delegat biex tiġi introdotta tikketta b’riklassifikazzjoni minn A sa G.
            
            
               (6)Il-Kummissjoni rieżaminat ir-Regolament (UE) Nru 1059/2010 skont kif jeżiġi l-Artikolu 7 tal-istess Regolament u analizzat l-aspetti tekniċi, ambjentali u ekonomiċi kif ukoll l-impatt tal-imġiba tal-utent. L-eżami mill-ġdid sar b’kooperazzjoni mill-qrib mal-partijiet ikkonċernati u l-partijiet interessati mill-Unjoni u minn pajjiżi terzi. Ir-riżultati tar-rieżami ġew ippubblikati u ppreżentati lill-Forum Konsultattiv stabbilit bl-Artikolu 14 tar-Regolament (UE) 2017/1369. 
            
            
               (7)Ir-rieżami kkonkluda li kien jenħtieġ li jiġu introdotti rekwiżiti riveduti dwar it-tikkettar tal-enerġija għall-magni tal-ħasil tal-platti domestiċi.
            
            
               (8)Il-magni tal-ħasil tal-platti mhux domestiċi għandhom karatteristiċi u użi distinti. Dawn huma soġġetti għal regolamentazzjoni oħra, b’mod partikolari d-Direttiva 2006/42/KE tal-Parlament Ewropew u tal-Kunsill
                  25
               , u m’għandhomx jiġu inklużi fil-kamp ta’ applikazzjoni ta’ dan ir-Regolament. Dan ir-Regolament għal magni tal-ħasil tal-platti domestiċi għandu japplika għal magni tal-ħasil tal-platti li għandhom l-istess karatteristiċi tekniċi, irrispettivament mill-kuntest li fih ikunu qed jintużaw. 
            
            
               (9)L-aspetti ambjentali tal-magni tal-ħasil tal-platti domestiċi li ġew identifikati bħala sinifikanti għall-finijiet ta’ dan ir-Regolament huma l-konsum tal-enerġija u tal-ilma fil-fażi tal-użu, il-ġenerazzjoni tal-iskart fi tmiem il-ħajja, l-emissjonijiet fl-arja u l-ilma fil-fażi tal-produzzjoni minħabba l-estrazzjoni u l-ipproċessar tal-materja prima u fil-fażi tal-użu minħabba l-konsum tal-enerġija elettrika. 
            
            
               (10)Mir-rieżami, jidher li l-konsum tal-elettriku u tal-ilma tal-magni tal-ħasil tal-platti domestiċi jista’ jkompli jitnaqqas permezz tal-implimentazzjoni ta’ miżuri dwar it-tikketta tal-enerġija li jiffokaw fuq divrenzjar aħjar bejn il-prodotti. Dan għandu jagħti inċentiv lill-fornituri biex ikomplu jtejbu l-effiċjenza enerġetika u l-effiċjenza tar-riżorsi tal-magni tal-ħasil tal-platti domestiċi filwaqt li jħaffu t-trasformazzjoni tas-suq lejn teknoloġiji iktar effiċjenti.
            
            
               (11)It-tikkettar tal-enerġija tal-magni tal-ħasil tal-platti domestiċi jippermetti lill-konsumaturi jagħmlu għażliet infurmati favur apparat b’effiċjenza enerġetika u tar-riżorsi ogħla. Il-fehim u r-rilevanza tal-informazzjoni mogħtija fuq it-tikketta ġew ikkonfermati permezz ta’ stħarriġ speċifiku tal-konsumaturi f’konformità mal-Artikolu 14(2) tar-Regolament (UE) 2017/1369.
            
            
               (12)Il-magni tal-ħasil tal-platti domestiċi li jintwerew fil-fieri kummerċjali jenħtieġ li jkollhom it-tikketta tal-enerġija jekk l-ewwel unità tal-mudell tkun diġà tqiegħdet fis-suq jew tkun qed titqiegħed fis-suq permezz tal-fiera.
            
            
               (13)Il-parametri rilevanti tal-prodott jenħtieġ li jitkejlu permezz ta’ metodi affidabbli, akkurati u riproduċibbli. Dawn il-metodi jenħtieġ li jqisu l-metodi ta’ kejl tal-iktar teknoloġiji riċenti ġeneralment rikonoxxuti, inklużi, meta disponibbli, standards armonizzati adottati mill-korpi ta’ standardizzazzjoni Ewropej, kif elenkati fl-Anness I tar-Regolament (UE) Nru 1025/2012 tal-Parlament Ewropew u tal-Kunsill
                  26
               .
            
            
               (14)Filwaqt li tiġi rikonoxxuta ż-żieda fil-bejgħ ta’ prodotti relatati mal-enerġija permezz ta’ web-stores u pjattaformi ta’ bejgħ fuq l-internet, aktar milli direttament mingħand il-fornituri, għandu jiġi ċċarat li l-fornituri ta’ servizzi tal-web-stores u tal-pjattaformi ta’ bejgħ fuq l-internet għandhom ir-responsabbiltà li juru t-tikketta pprovduta mill-fornitur qrib il-prezz. Huma għandhom jinformaw lill-fornitur dwar dan l-obbligu, iżda ma għandhomx ikunu responsabbli mill-eżattezza jew mill-kontenut tat-tikketta u mill-iskeda tal-informazzjoni dwar il-prodott ipprovduti. Madankollu, b’applikazzjoni tal-Artikolu 14(1)(b) tad-Direttiva 2000/31/KE tal-Parlament Ewropew u tal-Kunsill
                  27
                dwar il-kummerċ elettroniku, dawn il-pjattaformi ta’ hosting tal-internet għandhom jaġixxu mingħajr dewmien biex ineħħu jew iwaqqfu l-aċċess għall-informazzjoni dwar il-prodott inkwistjoni jekk ikunu konxji tan-nuqqas ta’ konformità (eż. tikketta jew skeda tal-informazzjoni dwar il-prodott li jkunu nieqsa, mhux kompluti jew mhux korretti) pereżempju jekk ikunu ġew informati mill-awtorità tas-sorveljanza tas-suq. Il-fornituri li jbigħu direttament lill-utenti aħħarin permezz tas-sit web tagħhom stess għandhom l-obbligi tan-negozjanti ta’ bejgħ mill-bogħod imsemmija fl-Artikolu 5 tar-Regolament (UE) 2017/1369.
            
            
               (15)Il-miżuri previsti f’dan ir-Regolament ġew diskussi mill-Forum Konsultattiv u mal-esperti tal-Istati Membri f’konformità mal-Artikolu 17 tar-Regolament (UE) 2017/1369.
            
            
               (16)Ir-Regolament (UE) Nru 1059/2010 jenħtieġ li jitħassar.
            
            
               ADOTTAT DAN IR-REGOLAMENT:
            
         
         
            
               Artikolu 1
               Suġġett u kamp ta’ applikazzjoni
            
            
               1.Dan ir-Regolament jistabbilixxi rekwiżiti għat-tikkettar u għall-forniment ta' informazzjoni addizzjonali dwar il-prodotti għall-magni tal-ħasil tal-platti domestiċi li jaħdmu bil-mejns tal-elettriku, inklużi magni tal-ħasil tal-platti domestiċi inkorporati u magni tal-ħasil tal-platti domestiċi li jaħdmu bil-mejns tal-elettriku li jistgħu jitħaddmu wkoll permezz tal-batteriji. 
            
            
               2.Dan ir-Regolament ma għandux japplika għal:
            
            
               (a)magni tal-ħasil tal-platti fil-kamp ta’ applikazzjoni tad-Direttiva 2006/42/KE;
            
            
               (b)magni tal-ħasil tal-platti domestiċi li jaħdmu bil-batteriji u li jistgħu jitqabbdu mal-mejns tal-elettriku permezz ta’ konvertitur AC/DC li jinxtara separatament. 
            
            
               Artikolu 2
               Definizzjonijiet
            
            
               Għall-finijiet ta’ dan ir-Regolament, għandhom japplikaw id-definizzjonijiet li ġejjin:
            
            
               (1)“mejns” jew “mejns tal-elettriku” tfisser il-provvista tal-elettriku mill-grilja ta' 230 (±10 %) volt ta' kurrent alternat b'50 Hz; 
            
            
               (2)“magna tal-ħasil tal-platti domestika” tfisser magna li tnaddaf u tlaħlaħ pożati u reċipjenti għal fuq il-mejda, u li fid-Dikjarazzjoni tal-Konformità hija ddikjarata mill-manifattur li hija konformi mad-Direttiva 2014/35/UE tal-Parlament Ewropew u tal-Kunsill
                  28
                jew mad-Direttiva 2014/53/UE tal-Parlament Ewropew u tal-Kunsill
                  29
               ; 
            
            
               (3)“magna tal-ħasil tal-platti domestika inkorporata” tfisser magna tal-ħasil tal-platti domestika li tkun iddisinjata, ittestjata u kkummerċjalizzata b’mod esklussiv: 
            
            
               (a)biex tiġi installata f’kabinett jew imdawwra (minn fuq, taħt u l-ġnub) b’pannelli; 
            
            
               (b)biex titwaħħal sod mal-ġnub, mal-parti ta' fuq jew mal-parti ta' taħt ta’ kabinett jew ma’ pannelli; u
            
            
               (c)biex tkun mgħammra b’wiċċ integrali b’finitura tal-fabbrika jew b’pannell frontali magħmul għall-esiġenzi tal-individwu.
            
            
               (4)“punt tal-bejgħ” tfisser il-post fejn il-magni tal-ħasil tal-platti domestiċi jitpoġġew għall-wiri jew jiġu offruti għall-bejgħ, għall-kiri jew biex jinxtraw bin-nifs.
            
            
               Fl-Anness I qed jingħataw iktar definizzjonijiet għall-finijiet tal-annessi.
            
            
               Artikolu 3
               Obbligi tal-fornituri
            
            
               1.Il-fornituri għandhom jiżguraw li:
            
            
               (a)kull magna tal-ħasil tal-platti domestika jkollha magħha tikketta stampata fil-format stabbilit fl-Anness III;
            
            
               (b)il-parametri tal-iskeda tal-informazzjoni dwar il-prodott, kif stipulat fl-Anness V, jiddaħħlu fil-bażi tad-data tal-prodotti;
            
            
               (c)jekk speċifikament rikjest min-negozjant, l-iskeda tal-informazzjoni dwar il-prodott tkun disponibbli fil-forma stampata;
            
         
         
            
               (d)il-kontenut tal-dokumentazzjoni teknika, stabbilit fl-Anness VI, jiddaħħal fil-bażi tad-data tal-prodotti;
            
            
               (e)kwalunkwe reklamar viżiv għal mudell speċifiku ta’ magna tal-ħasil tal-platti domestika, ikollu l-klassi tal-effiċjenza enerġetika u l-firxa tal-klassijiet tal-effiċjenza enerġetika disponibbli fuq it-tikketta, f’konformità mal-Anness VII u l-Anness VIII;
            
            
               (f)kwalunkwe materjal promozzjonali tekniku li jikkonċerna mudell speċifiku ta’ magna tal-ħasil tal-platti domestika, inkluż fuq l-internet, li jiddeskrivi l-parametri tekniċi speċifiċi tagħha jkun jinkludi l-klassi tal-effiċjenza enerġetika u l-firxa tal-klassijiet tal-effiċjenza enerġetika disponibbli fuq it-tikketta, f’konformità mal-Anness VII;
            
            
               (g)tikketta elettronika fil-format u bl-informazzjoni kif stabbilit fl-Anness III hija disponibbli għan-negozjanti għal kull mudell ta’ magna tal-ħasil tal-platti domestika; 
            
            
               (h)skeda elettronika tal-informazzjoni dwar il-prodott kif stabbilit fl-Anness V għandha tkun disponibbli għan-negozjanti għal kull mudell ta’ magna tal-ħasil tal-platti domestika.
            
            
               2.Il-klassi tal-effiċjenza enerġetika u l-klassi tal-emissjonijiet tal-istorbju akustiku fl-arja huma definiti fl-Anness II u għandhom jiġu kkalkolati skont l-Anness IV.
            
            
               Artikolu 4
               Obbligi tan-negozjanti
            
            
               In-negozjanti għandhom jiżguraw li:
            
            
               (a)kull magna tal-ħasil tal-platti domestika, fil-punt tal-bejgħ, inkluż fil-fieri kummerċjali, ikollha t-tikketta mogħtija mill-fornituri skont il-punt 1(a) tal-Artikolu 3, u li għall-magni tal-ħasil tal-platti domestiċi inkorporati t-tikketta tintwera b’tali mod li tkun viżibbli b’mod ċar, filwaqt li għall-magni tal-ħasil tal-platti domestiċi l-oħra kollha b’tali mod li tkun viżibbli b’mod ċar fuq in-naħa ta’ barra ta’ quddiem jew ta’ fuq tal-magna tal-ħasil tal-platti domestika;
            
            
               (b)fil-każ ta’ bejgħ mill-bogħod, it-tikketta u l-iskeda tal-informazzjoni dwar il-prodott jingħataw skont l-Annessi VII u VIII;
            
            
               (c)kwalunkwe reklamar viżiv għal mudell speċifiku ta’ magna tal-ħasil tal-platti domestika, ikollu l-klassi tal-effiċjenza enerġetika ta’ dak il-mudell u l-firxa tal-klassijiet tal-effiċjenza enerġetika disponibbli fuq it-tikketta, f’konformità mal-Anness VII;
            
            
               (d)kwalunkwe materjal promozzjonali tekniku li jikkonċerna mudell speċifiku ta’ magna tal-ħasil tal-platti domestika, inkluż fuq l-internet, li jiddeskrivi l-parametri tekniċi speċifiċi tagħha jkun jinkludi l-klassi tal-effiċjenza enerġetika u l-firxa tal-klassijiet tal-effiċjenza enerġetika disponibbli fuq it-tikketta, f’konformità mal-Anness VII.
            
            
               Artikolu 5
               Obbligi fuq il-pjattaformi ta’ hosting tal-internet 
            
            
               Meta fornitur ta’ servizzi ta’ hosting kif imsemmi fl-Artikolu 14 tad-Direttiva 2000/31/KE jippermetti l-bejgħ ta’ magni tal-ħasil tal-platti domestiċi fuq is-sit tal-internet tiegħu, il-fornitur ta’ servizzi għandu jippermetti l-wiri tat-tikketta elettronika u tal-iskeda elettronika tal-informazzjoni dwar il-prodott mogħtija min-negozjant fuq il-mekkaniżmu tad-displej skont id-dispożizzjonijiet tal-Anness VIII u għandu jinforma lin-negozjant bl-obbligu li jurihom.
            
            
               Artikolu 6
               Metodi ta’ kejl
            
            
               L-informazzjoni li għandha tingħata skont l-Artikoli 3 u 4 għandha tinkiseb permezz ta’ metodi ta’ kejl u ta’ kalkolu li jkunu affidabbli, akkurati u riproduċibbli, li jqisu l-metodi tal-kejl u tal-kalkolu l-aktar avvanzati rrikonoxxuti stipulati fl-Anness IV.
            
            
               Artikolu 7
               Proċedura ta’ verifika għall-finijiet tas-sorveljanza tas-suq
            
            
               L-Istati Membri għandhom japplikaw il-proċedura ta’ verifika stabbilita fl-Anness IX ta’ dan ir-Regolament meta jwettqu l-verifiki tas-sorveljanza tas-suq imsemmija fil-paragrafu 3 tal-Artikolu 8 tar-Regolament (UE) 2017/1369.
            
            
               Artikolu 8
               Rieżami
            
            
               Il-Kummissjoni għandha tagħmel rieżami ta’ dan ir-Regolament fid-dawl tal-progress teknoloġiku u għandha tippreżenta r-riżultati ta’ dan ir-rieżami, inkluż, jekk xieraq, abbozz ta’ proposta għal reviżjoni, lill-Forum Konsultattiv mhux aktar tard minn [OP – please insert the date - six years after day of entry into force of this Regulation]. 
            
         
         
            
               B’mod partikolari, dan ir-rieżami għandu jivvaluta dan li ġej:
            
            
               (a)il-potenzjal ta’ titjib fir-rigward tal-konsum tal-enerġija, tal-prestazzjoni operattiva u dik ambjentali tal-magni tal-ħasil tal-platti domestiċi;
            
            
               (b)l-effikaċja tal-miżuri eżistenti biex jiksbu bidliet fl-imġiba tal-utent aħħari fix-xiri ta’ apparat b’effiċjenza enerġetika u tar-riżorsi ogħla u ta’ programmi b’effiċjenza enerġetika u tar-riżorsi ogħla; 
            
            
               (c)il-possibbiltà li jiġu indirizzati objettivi relatati mal-ekonomija ċirkolari. 
            
            
               Artikolu 9
               Tħassir
            
            
               Ir-Regolament (UE) Nru 1059/2010 jitħassar b’effett mill-1 ta’ Marzu 2021.
            
            
               Artikolu 10
               Miżuri tranżizzjonali
            
            
               Minn [OP – please insert the day of entry into force of this Regulation] sat-28 ta’ Frar 2021, l-iskeda tal-prodott meħtieġa skont il-punt (b) tal-Artikolu 3 tar-Regolament (UE) Nru 1059/2010 tista’ tiġi magħmula disponibbli permezz tal-bażi tad-data tal-prodotti minflok ma tiġi pprovduta fil-forma stampata mal-prodott. F’dan il-każ il-fornitur għandu jiżgura li jekk jiġi speċifikament rikjest min-negozjant, l-iskeda tal-prodott tkun disponibbli fil-forma stampata.
            
            
               Artikolu 11
               Dħul fis-seħħ u applikazzjoni
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Għandu jibda japplika mill-1 ta’ Marzu 2021. Madankollu, l-Artikolu 10 għandu jibda japplika minn [OP – please insert the day of entry into force of this Regulation] u l-punt 1(a), (b) u (c) tal-Artikolu 3 għandu jibda japplika mill-1 ta’ Novembru 2020.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 11.3.2019
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        Id-Direttiva 2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija (ĠU L 285, 31.10.2009, p. 10).
               
               
                  
                     (2)
                  
                        Ir-Regolament (UE) 2017/1369 tal-Parlament Ewropew u tal-Kunsill tal-4 ta’ Lulju 2017 li jistabbilixxi qafas għat-tikkettar tal-enerġija u li jħassar id-Direttiva 2010/30/UE (ĠU L 198, 28.7.2017, p. 1).
               
               
                  
                     (3)
                  
                        “L-għeluq taċ-ċirku - Pjan ta’ azzjoni tal-UE għal Ekonomija Ċirkolari”. COM(2015) 614 final, Brussell, 2.12.2015.
               
               
                  
                     (4)
                  
                        Ir-Regolament Delegat tal-Kummissjoni (UE) Nru 1059/2010 tat-28 ta’ Settembru 2010 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikketti li jindikaw il-konsum tal-enerġija tal-magni domestiċi tal-ħasil tal-platti (ĠU L 314, 30.11.2010, p. 1).
               
               
                  
                     (5)
                  
                        Ir-Regolament tal-Kummissjoni (KE) Nru 1275/2008 tas-17 ta’ Diċembru 2008 li jimplimenta d-Direttiva 2005/32/KE tal-Parlament Ewropew u tal-Kunsill dwar ir-rekwiżiti tal-ekodisinn għall-konsum tal-elettriku ta’ tagħmir tal-elettriku u elettroniku tad-dar u tal-uffiċċju f’modalità standby u f’modalità mitfija (ĠU L 339, 18.12.2008, p. 45).
               
               
                  
                     (6)
                  
                        Id-Direttiva 2014/35/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għat-tqegħid fis-suq ta' tagħmir elettriku ddisinjat għall-użu fi ħdan ċerti limiti tal-voltaġġ (ĠU L 96, 29.3.2014, p. 357).
               
               
                  
                     (7)
                  
                        Id-Direttiva 2014/53/UE tal-Parlament Ewropew u tal-Kunsill tas-16 ta’ April 2014 dwar l-armonizzazzoni tal-liġijiet tal-Istati Membri marbuta mat-tqegħid fis-suq ta’ tagħmir tar-radju u li tħassar id-Direttiva 1999/5/KE (ĠU L 153, 22.5.2014, p. 62).
               
               
                  
                     (8)
                  
                        Id-Direttiva 2014/30/UE tal-Parlament Ewropew u tal-Kunsill tas-26 ta’ Frar 2014 dwar l-armonizzazzjoni tal-liġijiet tal-Istati Membri relatati mal-kompatibbiltà elettromanjetika (riformulazzjoni) (ĠU L 96, 29.3.2014, p. 79).
               
               
                  
                     (9)
                  
                        Id-Direttiva 2012/19/UE tal-Parlament Ewropew u tal-Kunsill tal-4 ta’ Lulju 2012 dwar skart ta’ tagħmir elettriku u elettroniku (WEEE) (ĠU L 197, 24.7.2012, p. 38).
               
               
                  
                     (10)
                  
                        Id-Direttiva 2011/65/UE tal-Parlament Ewropew u tal-Kunsill tat-8 ta’ Ġunju 2011 dwar ir-restrizzjoni tal-użu ta’ ċerti sustanzi perikolużi fit-tagħmir elettriku u elettroniku (ĠU L 174, 1.7.2011, p. 88).
               
               
                  
                     (11)
                  
                        Studju preparatorju dwar l-ekodisinn u t-tikketta tal-enerġija għal magni tal-ħasil tal-platti, disponibbli fuq: 
                  http://susproc.jrc.ec.europa.eu/Dishwashers/documents.html
               
               
                  
                     (12)
                  
                        
                  Kemna, R.B.J., Methodology for the Ecodesign of Energy-related Products (MEErP) – Part 2, VHK for the European Commission, 2011
                   (MEErP).
               
               
                  
                     (13)
                  
                        
                  https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_mt
               
               
                  
                     (14)
                  
                        Il-medda tal-iskala ġiet klassifikata bħala mhux importanti, pjuttost importanti, importanti, importanti ħafna, ma nafx jew l-ebda opinjoni u l-ebda tweġiba.
               
               
                  
                     (15)
                  
                        SMEs < 250 impjegat
               
               
                  
                     (16)
                  
                        L-iskala tar-rispons li ntużat kienet tvarja bejn l-evalwazzjonijiet possibbli li ġejjin: mhux importanti, pjuttost importanti, importanti, importanti ħafna, ma nafx jew l-ebda opinjoni u l-ebda tweġiba.
               
               
                  
                     (17)
                  
                        Roxanne van Giesen, Millie Elsen, Thijn van der Linden, Bram Bruisten, Tim Meeusen, Femke Maes, “Study on consumer understanding of draft energy labels for household washing machines, household washer-dryers and household dishwashers”, CentERdata., Lulju 2018 ikkummissjonat mill-KE bin-Nru FWC ENER/C3/2015-631/04.
               
               
                  
                     (18)
                  
                        Ir-Regolament tal-Kummissjoni (UE) Nru 1016/2010 tal-10 ta’ Novembru 2010 li jimplimenta d-Direttiva 2009/125/KE tal-Parlament Ewropew u tal-Kunsill fir-rigward tar-rekwiżiti tal-ekodisinn għal magni domestiċi tal-ħasil tal-platti (ĠU L 293, 11.11.2010, p. 31).
               
               
                  
                     (19)
                  
                        Irreġistrati bir-referenzi ARES (2018) 476416 u ARES (2018) 476380.
               
               
                  
                     (20)
                  
                        ĠU L 198, 28.7.2017, p. 1.
               
               
                  
                     (21)
                  
                        Ir-Regolament Delegat tal-Kummissjoni (UE) Nru 1059/2010 tat-28 ta’ Settembru 2010 li jissupplimenta d-Direttiva 2010/30/UE tal-Parlament Ewropew u tal-Kunsill fir-rigward tat-tikketti li jindikaw il-konsum tal-enerġija tal-magni domestiċi tal-ħasil tal-platti (ĠU L 314, 30.11.2010, p. 1).
               
               
                  
                     (22)
                  
                        Komunikazzjoni tal-Kummissjoni. Pjan ta’ ħidma dwar l-ekodisinn 2016-2019 (COM(2016)773 final, Brussell, 30.11.2016).
               
               
                  
                     (23)
                  
                        Id-Direttiva 2009/125/KE tal-Parlament Ewropew u tal-Kunsill tal-21 ta’ Ottubru 2009 li tistabbilixxi qafas għall-iffissar ta’ rekwiżiti għall-ekodisinn għal prodotti relatati mal-enerġija (ĠU L 285, 31.10.2009, p. 10).
               
               
                  
                     (24)
                  
                        ĠU L 293, 11.11.2010, p. 31.
               
               
                  
                     (25)
                  
                        Id-Direttiva 2006/42/KE tal-Parlament Ewropew u tal-Kunsill tas-17 ta’ Mejju 2006 dwar il-makkinarju (ĠU L 157, 9.6.2006, p. 24).
               
               
                  
                     (26)
                  
                        Ir-Regolament (UE) Nru 1025/2012 tal-Parlament Ewropew u tal-Kunsill tal-25 ta’ Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (ĠU L 316, 14.11.2012, p. 12).
               
               
                  
                     (27)
                  
                        Id-Direttiva 2000/31/KE tal-Parlament Ewropew u tal-Kunsill tat-8 ta’ Ġunju 2000 dwar ċerti aspetti legali tas-servizzi minn soċjetà tal-informazzjoni, partikolarment il-kummerċ elettroniku, fis-Suq Intern (“Direttiva dwar il-kummerċ elettroniku”) (ĠU L 178, 17.7.2000, p. 1).
               
               
                  
                     (28)
                  
                        Id-Direttiva 2014/35/UE tal-Parlament Ewropew u tal-Kunsill tas-26 ta' Frar 2014 dwar l-armonizzazzjoni tal-liġijiet tal-Istati Membri relattivament għat-tqegħid fis-suq ta' tagħmir elettriku ddisinjat għall-użu fi ħdan ċerti limiti tal-voltaġġ (ĠU L 96, 29.3.2014, p. 357).
               
               
                  
                     (29)
                  
                        Id-Direttiva 2014/53/UE tal-Parlament Ewropew u tal-Kunsill tas-16 ta’ April 2014 dwar l-armonizzazzoni tal-liġijiet tal-Istati Membri marbuta mat-tqegħid fis-suq ta’ tagħmir tar-radju u li tħassar id-Direttiva 1999/5/KE (ĠU L 153, 22.5.2014, p. 62).
               
            
      
    ---documentbreak--- 
      
         
         
            
               ANNESS I 
               Definizzjonijiet applikabbli għall-annessi
            
            
               Għandhom japplikaw id-definizzjonijiet li ġejjin:
            
            
               (1)“Indiċi tal-Effiċjenza Enerġetika” (EEI) tfisser il-proporzjon tal-konsum tal-enerġija tal-programm “eco” għall-konsum tal-enerġija tal-programm standard; 
            
            
               (2)“Konsum tal-enerġija tal-programm “eco”” (EPEC) tfisser il-konsum tal-enerġija ta’ magna tal-ħasil tal-platti domestika għall-programm “eco”, espress f’kilowatts fis-siegħa għal kull ċiklu;
            
            
               (3)“Konsum tal-enerġija tal-programm standard” (SPEC) tfisser il-konsum tal-enerġija meħud bħala referenza bħala funzjoni tal-kapaċità nominali tal-magna tal-ħasil tal-platti domestika, espress f’kilowatts fis-siegħa għal kull ċiklu; 
            
            
               (4)“programm” tfisser serje ta’ operazzjonijiet definiti minn qabel u ddikjarati mill-fornitur bħala xierqa għal livelli speċifikati ta’ ħmieġ jew tipi ta’ tagħbija, jew it-tnejn;
            
            
               (5)“ċiklu” tfisser proċess sħiħ ta’ tindif, tlaħliħ u tnixxif, kif definit mill-programm magħżul, li jikkonsisti minn serje ta’ operazzjonijiet sakemm tieqaf l-attività kollha;
            
            
               (6)“kodiċi ta’ rispons rapidu (Kodiċi QR - Quick Response)” tfisser barcode matriċi li tkun fuq it-tikketta tal-enerġija ta’ mudell tal-prodott li tkun relatata mal-informazzjoni dwar il-mudell fil-parti pubblika tal-bażi tad-data tal-prodotti;
            
            
               (7)“sett individwali” (ps) tfisser sett ta’ oġġetti tal-mejda għal użu minn persuna waħda, li ma jinkludix utensili biex jiġi servut l-ikel;
            
            
               (8)“utensili biex jiġi servut l-ikel” tfisser oġġetti għall-preparazzjoni tal-ikel u biex jiġi servut l-ikel, li jistgħu jinkludu borom, skutelli, pużati biex jiġi servut l-ikel u platter;
            
            
               (9)“kapaċità nominali” tfisser l-għadd massimu ta’ settijiet individwali flimkien mal-utensili biex jiġi servut l-ikel, li jista’ jiġi mnaddaf, imlaħlaħ u mnixxef f’magna tal-ħasil tal-platti domestika f’ċiklu meta jiġi mgħobbi skont l-istruzzjonijiet tal-fornitur;
            
            
               (10)“Konsum tal-ilma tal-programm “eco”” (EPWC) tfisser il-konsum tal-ilma ta’ magna tal-ħasil tal-platti domestika għall-programm “eco”, espress f’litri għal kull ċiklu;
            
            
               (11)“indiċi tal-prestazzjoni tat-tindif” (IC) tfisser il-proporzjon tal-prestazzjoni tat-tindif ta’ magna tal-ħasil tal-platti domestika għall-prestazzjoni tat-tindif ta’ magna tal-ħasil tal-platti domestika ta’ referenza;
            
            
               (12)“indiċi tal-prestazzjoni tat-tnixxif” (ID) tfisser il-proporzjon tal-prestazzjoni tat-tnixxif ta’ magna tal-ħasil tal-platti domestika għall-prestazzjoni tat-tnixxif ta’ magna tal-ħasil tal-platti domestika ta’ referenza; 
            
            
               (13)“durata tal-programm” (Tt) tfisser it-tul ta’ ħin, li jibda fil-bidu tal-programm magħżul, eskluż kwalunkwe dewmien programmat mill-utent, sakemm jiġi indikat tmiem il-programm u l-utent ikollu aċċess għat-tagħbija;
            
            
               (14)“eco” tfisser l-isem tal-programm ta’ magna tal-ħasil tal-platti domestika ddikjarat mill-manifattur bħala adattat għat-tindif ta’ oġġetti tal-mejda li ma jkunux maħmuġin aktar min-normal, u li għalih tirrelata l-informazzjoni fuq it-tikketta tal-enerġija u fl-iskeda informattiva dwar il-prodott; 
            
            
               (15)“modalità mitfi” tfisser kundizzjoni meta l-magna tal-ħasil tal-platti domestika tkun imqabbda mal-mejns tal-elettriku u ma tkun qed jipprovdi l-ebda funzjoni; il-kundizzjonijiet li ġejjin ukoll għandhom jitqiesu bħala kundizzjonijiet ta’ modalità mitfi: 
            
            
               (a)kundizzjonijiet li jipprovdu biss indikazzjoni ta’ modalità mitfi;
            
            
               (b)kundizzjonijiet li jipprovdu biss funzjonijiet maħsubin biex jiżguraw il-kompatibbiltà elettromanjetika skont id-Direttiva 2014/30/UE tal-Parlament Ewropew u tal-Kunsill
                  1
               ;
            
         
         
            
               (16)“modalità standby” tfisser kundizzjoni li fiha l-magna tal-ħasil tal-platti domestika tkun imqabbda mal-mejns tal-elettriku, u tkun jipprovdi biss il-funzjonijiet li ġejjin, li jistgħu jdumu għaddejjin għal żmien indefinit: 
            
            
               (a)funzjoni ta’ riattivazzjoni, jew funzjoni ta’ riattivazzjoni u indikazzjoni biss ta’ funzjoni ta’ riattivazzjoni attivata, u/jew
            
            
               (b)funzjoni ta’ riattivazzjoni permezz ta’ konnessjoni ma’ netwerk; u/jew
            
            
               (c)displej ta’ informazzjoni jew tal-istatus, u/jew
            
            
               (d)funzjoni ta’ detezzjoni għal miżuri ta’ emerġenza;
            
            
               (17)“netwerk” tfisser infrastruttura ta’ komunikazzjoni b’topoloġija ta’ konnessjonijiet, arkitettura, inkluż il-komponenti fiżiċi, prinċipji organizzattivi, proċeduri u formati tal-komunikazzjonijiet (protokolli); 
            
            
               (18)“bidu differit” tfisser kundizzjoni fejn l-utent ikun għażel dewmien speċifikat għall-bidu taċ-ċiklu ta’ programm magħżul;
            
            
               (19)“garanzija” tfisser kwalunkwe impenn li jagħmel il-bejjiegħ bl-imnut jew il-fornitur lill-konsumatur biex:
            
            
               (a)jirrimborża l-prezz imħallas; jew
            
            
               (b)jissostitwixxi, isewwi jew jimmaniġġja l-magni tal-ħasil tal-platti domestiċi fi kwalunkwe mod jekk dawn ma jissodisfawx l-ispeċifikazzjonijiet stipulati fid-dikjarazzjoni tal-garanzija jew fir-reklamar rilevanti;
            
            
               (20)“mekkaniżmu tad-displej” tfisser kwalunkwe skrin, inkluż skrins tattili, jew teknoloġija viżiva oħra li tintuża biex jintwera kontenut tal-internet lill-utenti;
            
            
               (21)“displej ta’ immaġni f’oħra” tfisser kwalunkwe interfaċċa viżiva li fiha wieħed ikollu aċċess għal immaġni jew sett tad-data billi jagħfas fuq immaġni oħra jew sett tad-data ieħor bil-maws, jew billi jmur bil-maws fuq dik l-immaġni l-oħra jew fuq dak is-sett tad-data l-ieħor jew billi jwessa’ dik l-immaġni l-oħra jew dak is-sett tad-data l-ieħor fuq l-iskrin tattili; 
            
            
               (22)“skrin tattili” tfisser skrin li jirrispondi għall-mess, bħall-iskrin ta’ tablets, ta’ kompjuters tat-tip slate jew ta’ smartphones; 
            
            
               (23)“test alternattiv” tfisser test provdut bħala alternattiva għal grafika li jippermetti li l-informazzjoni tiġi ppreżentata f’forma mhux grafika meta l-apparat tad-displej ma jkunx jista’ jtella’ l-grafika, jew bħala għajnuna għall-aċċessibbiltà bħal pereżempju fejn jakkumpanja applikazzjonijiet b’sinteżi tal-vuċi.
            
            
               ANNESS II
            
            
               A. Klassijiet tal-effiċjenza enerġetika 
            
            
               Il-klassi tal-effiċjenza enerġetika ta’ magna tal-ħasil tal-platti domestika għandha tiġi ddeterminata abbażi tal-Indiċi tal-Effiċjenza Enerġetika (EEI) kif stabbilit fit-Tabella 1.
            
            
               L-EEI ta’ magna tal-ħasil tal-platti domestika għandu jiġi kkalkolat skont l-Anness IV.
            
            
               Tabella 1
               Klassijiet tal-effiċjenza enerġetika
            
            
                     
                        Klassi tal-effiċjenza enerġetika
                     
                  
                  
                     
                        Indiċi tal-Effiċjenza Enerġetika
                     
                  
               
                     
                        A
                     
                  
                  
                     
                        EEI < 32
                     
                  
               
                     
                        B
                     
                  
                  
                     
                        32 ≤ EEI < 38
                     
                  
               
                     
                        C
                     
                  
                  
                     
                        38 ≤ EEI < 44
                     
                  
               
                     
                        D
                     
                  
                  
                     
                        44 ≤ EEI < 50
                     
                  
               
                     
                        E
                     
                  
                  
                     
                        50 ≤ EEI < 56
                     
                  
               
                     
                        F
                     
                  
                  
                     
                        56 ≤ EEI < 62
                     
                  
               
                     
                        G
                     
                  
                  
                     
                        EEI ≥ 62
                     
                  
               
         
            
               B. Klassijiet tal-emissjoni ta’ storbju akustiku fl-arja 
            
            
               Il-klassi tal-emissjoni ta’ storbju akustiku fl-arja ta’ magna tal-ħasil tal-platti domestika għandha tiġi ddeterminata abbażi tal-emissjonijiet ta’ storbju akustiku fl-arja kif stabbilit fit-Tabella 2. 
            
            
               Tabella 2
               Klassijiet tal-emissjoni ta’ storbju akustiku fl-arja
            
            
                     
                        Klassi tal-emissjoni ta’ storbju akustiku fl-arja
                     
                  
                  
                     
                        Storbju (dB(A)
                     
                  
               
                     
                        A
                     
                  
                  
                     
                        n < 39
                     
                  
               
                     
                        B
                     
                  
                  
                     
                        39 ≤ n < 45
                     
                  
               
                     
                        C
                     
                  
                  
                     
                        45 ≤ n < 51
                     
                  
               
                     
                        D
                     
                  
                  
                     
                        51 ≤ n
                     
                  
               
               ANNESS III
               Tikketta
            
            
               1.TIKKETTA
            
            
               
                  
            
            
               
            
               It-tikketta għandha tinkludi l-informazzjoni li ġejja:
            
            
               I.kodiċi QR;
            
            
               II.isem il-fornitur jew il-marka kummerċjali tiegħu;
            
            
               III.l-identifikatur tal-mudell tal-fornitur; 
            
            
               IV.l-iskala tal-klassijiet tal-effiċjenza enerġetika minn A sa G; 
            
            
               V.il-klassi tal-effiċjenza enerġetika, determinata skont il-punt A tal-Anness II;
            
            
               VI.il-konsum tal-enerġija tal-programm “eco” (EPEC) f’kWh għal kull 100 ċiklu, imqarreb sal-eqreb numru sħiħ;
            
            
               VII.kapaċità nominali f’settijiet individwali, għall-programm “eco”;
            
            
               VIII.il-konsum tal-ilma tal-programm “eco” (EPWC) f’litri/ċiklu, imqarreb sal-ewwel pożizzjoni deċimali;
            
            
               IXid-durata tal-programm “eco” f’s:min, imqarrba sal-eqreb minuta;
            
            
               X.l-emissjonijiet ta’ storbju akustiku fl-arja espressi f’dB(A) re 1 pW u mqarrba sal-eqreb numru sħiħ, u l-klassi tal-emissjoni ta’ storbju akustiku fl-arja, iddeterminati skont il-punt B tal-Anness II;
            
            
               XI.in-numru ta’ dan ir-Regolament, jiġifieri “2019/XXX’ [PO- please insert the number of this Regulation in this point and in the right bottom corner of the label].
            
         
         
            
               
            
               2.DISINN TAT-TIKKETTA
            
            
               Id-disinn tat-tikketta għandu jkun kif indikat fid-disinn hawn taħt.
            
            
               
                  
            
            
               Fejn:
            
            
               (a)it-tikketta għandha tkun wiesgħa mill-inqas 96 mm u għolja mill-inqas 192 mm. Jekk it-tikketta tiġi stampata f’format ikbar, il-kontenut tagħha xorta waħda għandu jibqa’ proporzjonat mal-ispeċifikazzjonijiet ta’ hawn fuq;
            
            
               (b)l-isfond tat-tikketta għandu jkun abjad 100 %;
            
            
               (c)it-tipi tal-karattri għandhom ikunu Verdana u Calibri;
            
            
               (d)id-dimensjonijiet u l-ispeċifikazzjonijiet tal-elementi li jikkostitwixxu t-tikketta għandhom ikunu kif indikat fid-disinn tat-tikketta għall-magni tal-ħasil tal-platti domestiċi;
            
            
               (e)il-kuluri għandhom ikunu CMYK – blu jagħti fl-aħdar (“cyan”), maġenta, isfar u iswed, bħal f’dan l-eżempju: 0,70,100,0: 0 % cyan, 70 % magenta, 100 % isfar, 0 % iswed;
            
            
               (f)it-tikketta għandha tissodisfa r-rekwiżiti kollha li ġejjin (in-numri jirreferu għall-grafika t'hawn fuq): 
            
            
               il-kuluri tal-logo tal-UE għandhom ikunu kif ġej:
            
            
               –l-isfond: 100,80,0,0;
            
            
               –l-istilel: 0,0,100,0;
            
            
               il-kulur tal-logo tal-enerġija għandu jkun: 100,80,0,0;
            
            
               il-kodiċi QR għandu jkun 100 % iswed;
            
            
               l-isem tal-fornitur għandu jkun 100 % iswed u b’tipa grassa Verdana, 9 pt;
            
            
               l-identifikatur tal-mudell għandu jkun 100 % iswed u b’tipa regolari Verdana, 9 pt;
            
            
               il-klassifikazzjoni A sa G għandha tkun kif ġej:
            
            
               –l-ittri tal-iskala tal-effiċjenza enerġetika għandhom ikunu 100 % bl-abjad u b’tipa grassa Calibri, 19 pt; l-ittri għandhom ikunu ċċentrati fuq assi li tinsab 4,5 mm mill-ġenb tax-xellug tal-vleġeġ;
            
         
         
            
               –il-kuluri tal-vleġeġ tal-klassifikazzjoni A sa G għandhom ikunu kif ġej:
            
            
               ·Klassi-A: 100,0,100,0;
            
            
               ·Klassi-B: 70,0,100,0;
            
            
               ·Klassi-C: 30,0,100,0;
            
            
               ·Klassi-D: 0,0,100,0;
            
            
               ·Klassi-E: 0,30,100,0;
            
            
               ·Klassi-F: 0,70,100,0;
            
            
               ·Klassi-G: 0,100,100,0;
            
            
               id-diviżuri interni għandu jkollhom ħxuna ta’ 0,5 pt, u kulur 100 % iswed;
            
            
               l-ittra tal-klassi tal-effiċjenza enerġetika għandha tkun 100 % bl-abjad u b’tipa grassa Calibri, 33 pt. Il-vleġġa tal-klassi tal-effiċjenza enerġetika u l-vleġġa korrispondenti fil-klassifikazzjoni A sa G għandhom ikunu ppożizzjonati b’mod li t-truf tagħhom ikunu allinjati. L-ittra fil-vleġġa tal-klassi tal-effiċjenza enerġetika għandha titqiegħed fiċ-ċentru tal-parti rettangolari tal-vleġġa, li għandu jkun 100 % iswed;
            
            
               il-valur tal-konsum tal-enerġija tal-programm “eco” għal kull 100 ċiklu għandu jkun b’tipa grassa Verdana, 28 pt; “kWh” għandha tkun b’tipa regolari Verdana, 18 pt; in-numru “100” fil-pittogramma li jirrappreżenta 100 ċiklu għandu jkun b’tipa regolari Verdana Regolari, 14 pt. Il-valur u l-unità għandhom ikunu ċċentrati, u bl-iswed 100 %;
            
            
               il-pittogrammi għandhom ikunu kif muri fid-disinji tat-tikketta u kif ġej:
            
            
               –il-linji tal-pittogrammi għandu jkollhom ħxuna ta’ 1,2 pt u huma u t-testi (numri u unitajiet) għandhom ikunu bl-iswed 100 %;
            
            
               –it-testi ta’ taħt il-pittogrammi għandhom ikunu b’tipa grassa Verdana, 16 pt, u l-unità b’tipa regolari Verdana, 12 pt, u dawn għandhom ikunu ċċentrati taħt il-pittogrammi;
            
            
               –il-pittogramma tal-emissjonijiet tal-istorbju akustiku fl-arja: in-numru ta’ decibels fil-loudspeaker għandu jkun b’tipa grassa Verdana, 12 pt, u l-unità “dB” b’tipa regolari Verdana, 9 pt; il-firxa tal-klassijiet tal-istorbju (A sa D) għandha tkun iċċentrata taħt il-pittogramma, bl-ittra tal-klassi tal-istorbju applikabbli b’tipa grassa Verdana, 16 pt u l-ittri l-oħra tal-klassijiet tal-istorbju b’tipa regolari Verdana, 10 pt;
            
            
               in-numru tar-regolament għandu jkun b’kulur 100 % iswed u b’tipa regolari Verdana, 6 pt.
            
            
               ANNESS IV
               Metodi tal-kejl u kalkoli
            
            
               Għall-finijiet tal-konformità u tal-verifika tal-konformità mar-rekwiżiti ta’ dan ir-Regolament, il-kejl u l-kalkoli għandhom isiru bl-użu ta’ standards armonizzati li n-numri ta’ referenza tagħhom ikunu ġew ippubblikati għal dan il-għan f’Il-Ġurnal Uffiċjali tal-Unjoni Ewropea, jew permezz ta’ metodi oħra affidabbli, akkurati u riproduċibbli, li jqisu l-metodi ġeneralment rikonoxxuti tal-ogħla livell ta’ żvilupp tekniku, u li huma konformi mad-dispożizzjonijiet li ġejjin.
            
            
               Il-konsum tal-enerġija, l-EEI, il-konsum tal-ilma, id-durata tal-programm, il-prestazzjoni tat-tindif u tat-tnixxif u l-emissjonijiet ta’ storbju akustiku fl-arja ta’ mudell ta’ magna tal-ħasil tal-platti domestika għandhom jitkejlu u/jew jiġi kkalkulati bl-użu tal-programm “eco” bil-magna tal-ħasil tal-platti domestika mgħobbija bil-kapaċità nominali. Il-konsum tal-enerġija, il-konsum tal-ilma, id-durata tal-programm, u l-prestazzjoni tat-tindif u tat-tnixxif għandhom jitkejlu fl-istess ħin.
            
            
               L-EPWC jiġi espress f’litri għal kull ċiklu u jitqarreb sa pożizzjoni deċimali waħda.
            
         
         
            
               Id-durata tal-programm “eco” (Tt) hija espressa f’sigħat u minuti, imqarrba sal-eqreb minuta.
            
            
               L-emissjonijiet ta’ storbju akustiku fl-arja jitkejlu f’dB(A) re 1 pW u jiġu mqarrba sal-eqreb numru sħiħ.
            
            
               1.INDIĊI TAL-EFFIĊJENZA ENERĠETIKA
            
            
               Għall-kalkolu tal-EEI ta’ mudell ta’ magna tal-ħasil tal-platti domestika, l-EPEC tal-magna tal-ħasil tal-platti domestika jiġi mqabbel mal-SPEC tagħha.
            
            
               (a)L-EEI jiġi kkalkulat kif ġej u jitqarreb sa pożizzjoni deċimali waħda:
            
            
               EEI = (EPEC / SPEC) × 100
            
            
               fejn:
            
            
               L-EPEC huwa l-konsum tal-enerġija tal-programm “eco” tal-magna tal-ħasil tal-platti domestika, imkejjel f’kWh/ċiklu, imqarreb sa tliet pożizzjonijiet deċimali;
            
            
               SPEC huwa l-konsum tal-enerġija tal-programm standard tal-magna tal-ħasil tal-platti domestika.
            
            
               (b)L-SPEC jiġi kkalkulat f’kWh/ċiklu, imqarreb sa tliet pożizzjonijiet deċimali kif ġej:
            
            
               (1)għal magni tal-ħasil tal-platti domestiċi b’kapaċità nominali ta’ ps ≥ 10 u wisa’ ta’ > 50 cm:
            
            
               SPEC = 0,025 × ps + 1,350
            
            
               (2)għal magni tal-ħasil tal-platti domestiċi b’kapaċità nominali ta’ ps ≤ 9 jew wisa’ ta’ ≤ 50 cm:
            
            
               SPEC = 0,090 × ps + 0,450
            
            
               fejn ps huwa n-numru ta’ settijiet individwali.
            
            
               2.INDIĊI TAL-PRESTAZZJONI TAT-TINDIF
            
            
               Għall-kalkolu tal-indiċi tal-prestazzjoni tat-tindif (IC) ta’ mudell ta’ magna tal-ħasil tal-platti domestika, il-prestazzjoni tat-tindif tal-programm “eco” titqabbel mal-prestazzjoni tat-tindif ta’ magna tal-ħasil tal-platti ta’ referenza. 
            
            
               L-IC jiġi kkalkulat kif ġej u jitqarreb sat-tieni pożizzjoni deċimali: 
            
            
               IC = exp (ln IC)
            
            
               u
            
         
         
            
               ln IC = (1/n) × Σni=1 ln (CT,i/CR,i)
            
            
               fejn:
            
            
               CT,i hija l-prestazzjoni tat-tindif tal-programm “eco” tal-magna tal-ħasil tal-platti domestika li tkun qed tiġi ttestjata, għal test wieħed (i), imqarrba għal żewġ pożizzjonijiet deċimali;
            
            
               CR,i hija l-prestazzjoni tat-tindif tal-magna tal-ħasil tal-platti ta’ referenza għal test wieħed (i), imqarrba għal żewġ pożizzjonijiet deċimali;
            
            
               n huwa n-numru ta’ testijiet.
            
            
               3.INDIĊI TAL-PRESTAZZJONI TAT-TNIXXIF
            
            
               Għall-kalkolu tal-indiċi tal-prestazzjoni tat-tnixxif (ID) ta’ mudell ta’ magna tal-ħasil tal-platti domestika, il-prestazzjoni tat-tnixxif tal-programm “eco” titqabbel mal-prestazzjoni tat-tnixxif tal-magna tal-ħasil tal-platti ta’ referenza.
            
            
               L-ID jiġi kkalkulat kif ġej u jitqarreb sat-tieni pożizzjoni deċimali:
            
            
               ID = exp (ln ID)
                  u
            
            
               ln ID = (1/n) × Σni=1 ln(ID,i)
            
            
               fejn:
            
            
               ID,i huwa l-indiċi tal-prestazzjoni tat-tnixxif tal-programm “eco” tal-magna tal-ħasil tal-platti domestika li tkun qed tiġi ttestjata, għal test wieħed (i); 
            
            
               n huwa n-numru ta’ testijiet kombinati tat-tindif u tat-tnixxif.
            
            
               L-ID,i jiġi kkalkulat kif ġej u jitqarreb sat-tieni pożizzjoni deċimali:
            
            
               ln ID,i = ln (DT,i / DR,t)
            
            
               fejn:
            
            
               DT,i huwa l-punteġġ medju tal-prestazzjoni tat-tnixxif tal-programm “eco” tal-magna tal-ħasil tal-platti domestika li tkun qed tiġi ttestjata, għal test wieħed (i), imqarreb għal żewġ pożizzjonijiet deċimali;
            
            
               DR,t huwa l-punteġġ mira tat-tnixxif tal-magna tal-ħasil tal-platti ta’ referenza, imqarreb għal żewġ pożizzjonijiet deċimali.
            
            
               4.MODALITAJIET B’KONSUM TAL-ENERĠIJA BAXX
            
            
               Jiġu mkejla l-konsum tal-enerġija tal-modalità mitfi (Po), tal-modalità standby (Psm) u, fejn applikabbli, tal-bidu differit (Pds). Il-valuri mkejla huma espressi f’W u mqarrba sat-tieni pożizzjoni deċimali.
            
         
         
            
               Matul il-kejl tal-konsum tal-enerġija f’modalitajiet b’konsum tal-enerġija baxx, dawn li ġejjin għandhom jiġu ċċekkjati u rreġistrati:
            
            
               -
                     il-wiri jew le ta’ informazzjoni;
            
            
               -
                     l-attivazzjoni jew le ta’ konnessjoni man-netwerk.
            
            
               ANNESS V
               L-iskeda tal-informazzjoni dwar il-prodott
            
            
               Il-parti informattiva tal-iskeda tal-informazzjoni dwar il-prodott tal-magni tal-ħasil tal-platti domestiċi skont il-punt 1(b) tal-Artikolu 3 għandha tiddaħħal fil-bażi tad-data tal-prodotti mill-fornitur skont it-Tabella 3. 
            
            
               Il-manwal tal-utent jew materjal ieħor għall-qari mogħti mal-prodott għandhom jindikaw b’mod ċar ir-rabta mal-mudell fil-bażi tad-data tal-prodotti bħala URL (Uniform Resource Locator) li jista’ jaqrah il-bniedem jew bħala kodiċi QR jew billi jiġi pprovdut in-numru tar-reġistrazzjoni tal-prodott.
            
            
               Tabella 3
                  Il-kontenut, l-ordni u l-format tal-iskeda informattiva dwar il-prodott
            
            
                     
                        Isem il-fornitur jew il-marka kummerċjali tiegħu: 
                     
                  
               
                     
                        Indirizz tal-forniturb:
                     
                  
               
                     
                        Identifikatur tal-mudell: 
                     
                  
               
                     
                        Parametri ġenerali tal-prodott:
                     
                  
               
                     
                        Parametru
                     
                  
                  
                     
                        Valur
                     
                  
                  
                     
                        Parametru
                     
                  
                  
                     
                        Valur
                     
                  
               
                     
                        Kapaċità nominalia (ps)
                     
                  
                  
                     
                        x
                     
                  
                  
                     
                        Dimensjonijiet f’cm
                     
                  
                  
                     
                        Għoli
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Wisa’
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Fond
                     
                  
                  
                     
                        x
                     
                  
               
                     
                        EEIa
                     
                  
                  
                     
                        x,x
                     
                  
                  
                     
                        Klassi tal-effiċjenza enerġetikaa
                     
                  
                  
                     
                        [A/B/C/D/E/F/G]c
                     
                  
               
                     
                        Indiċi tal-prestazzjoni tat-tindifa
                     
                  
                  
                     
                        x,xx
                     
                  
                  
                     
                        Indiċi tal-prestazzjoni tat-tnixxifa
                     
                  
                  
                     
                        x,xx
                     
                  
               
                     
                        “Konsum tal-enerġija f’kWh [għal kull ċiklu], abbażi tal-programm “eco” fejn il-magna timtela bl-ilma kiesaħ. Il-konsum tal-enerġija proprju jiddependi minn kif jintuża l-apparat.
                     
                  
                  
                     
                        x,xxx
                     
                  
                  
                     
                        Il-konsum tal-ilma f’litri [għal kull ċiklu], abbażi tal-programm “eco”. Il-konsum tal-ilma attwali jiddependi minn kif jintuża l-apparat u mill-ebusija tal-ilma.
                     
                  
                  
                     
                        x,x
                     
                  
               
                     
                        Durata tal-programma (s:min)
                     
                  
                  
                     
                        x:xx
                     
                  
                  
                     
                        Tip
                     
                  
                  
                     
                        [inkorporat/awtonomu]
                     
                  
               
                     
                        L-emissjonijiet ta’ storbju akustiku fl-arjaa (dB(A) re 1 pW)
                     
                  
                  
                     
                        x
                     
                  
                  
                     
                        Klassi tal-emissjonijiet tal-istorbju akustiku fl-arjaa 
                     
                  
                  
                     
                        [A/B/C/D]c
                     
                  
               
                     
                        Modalità mitfi (W)
                     
                  
                  
                     
                        x,xx
                     
                  
                  
                     
                        Modalità standby (W)
                     
                  
                  
                     
                        x,xx
                     
                  
               
                     
                        Bidu differit (W) (jekk applikabbli)
                     
                  
                  
                     
                        x,xx
                     
                  
                  
                     
                        Standby tan-netwerk (W) (jekk applikabbli)
                     
                  
                  
                     
                        x,xx
                     
                  
               
                     
                        Id-durata minima tal-garanzija offruta mill-forniturb:
                     
                  
               
                     
                        Informazzjoni addizzjonali:
                     
                  
               
                     
                        Il-link tal-internet li jwassal għas-sit web tal-fornitur, fejn tinsab l-informazzjoni msemmija fil-punt 6 tal-Anness II tar-Regolament tal-Kummissjoni (UE) 2019/XXX
                           2
                         [OP – please insert the Regulation number of C(2019)2123]b: 
                     
                  
               
                     
                        a għall-programm “eco”.
                     
                     
                        b il-bidliet għal dawn il-punti ma għandhomx jitqiesu bħala rilevanti għall-finijiet tal-paragrafu 4 tal-Artikolu 4 tar-Regolament (UE) 2017/1369.
                     
                     
                        c jekk il-bażi tad-data tal-prodotti tiġġenera l-kontenut definittiv ta’ din iċ-ċellola awtomatikament, il-fornitur ma għandux idaħħal dik id-data.
                     
                  
               
               ANNESS VI
               Dokumentazzjoni teknika
            
            
               1.Id-dokumentazzjoni teknika msemmija fil-punt 1(d) tal-Artikolu 3 għandha tinkludi:
            
            
               (a)l-informazzjoni kif stabbilit fl-Anness V;
            
            
               (b)l-informazzjoni kif stabbilit fit-Tabella 4; dawn il-valuri jitqiesu bħala l-valuri ddikjarati għall-fini tal-proċedura ta’ verifika fl-Anness IX;
            
            
                     
                        Tabella 4
                        Informazzjoni li trid tiġi inkluża fid-dokumentazzjoni teknika
                     
                  
               
                     
                  
               
                     
                        PARAMETRU
                     
                  
                  
                     
                        UNITÀ
                     
                  
                  
                     
                        VALUR
                     
                  
               
                     
                        Il-konsum tal-enerġija tal-programm “eco” (EPEC), imqarreb sat-tielet pożizzjoni deċimali
                     
                  
                  
                     
                        kWh/ċiklu
                     
                  
                  
                     
                        X,XXX
                     
                  
               
                     
                        Il-konsum tal-enerġija tal-programm “standard” (SPEC), imqarreb sat-tielet pożizzjoni deċimali
                     
                  
                  
                     
                        kWh/ċiklu
                     
                  
                  
                     
                        X,XXX
                     
                  
               
                     
                        Indiċi tal-Effiċjenza Enerġetika (EEI)
                     
                  
                  
                     
                        -
                     
                  
                  
                     
                        X,X
                     
                  
               
                     
                        Il-konsum tal-ilma tal-programm “eco” (EPWC), imqarreb sal-ewwel pożizzjoni deċimali
                     
                  
                  
                     
                        l/ċiklu
                     
                  
                  
                     
                        X,X
                     
                  
               
                     
                        Indiċi tal-prestazzjoni tat-tindif (IC)
                     
                  
                  
                     
                        -
                     
                  
                  
                     
                        X,XX
                     
                  
               
                     
                        Indiċi tal-prestazzjoni tat-tnixxif (ID)
                     
                  
                  
                     
                        -
                     
                  
                  
                     
                        X,XX
                     
                  
               
                     
                        Id-durata tal-programm “eco” (Tt ) imqarrba sal-eqreb minuta
                     
                  
                  
                     
                        s:min
                     
                  
                  
                     
                        X:XX
                     
                  
               
                     
                        Il-konsum tal-enerġija elettrika fil-modalità mitfi (Po), imqarreb sat-tieni pożizzjoni deċimali
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Il-konsum tal-enerġija elettrika fil-modalità standby (Psm), imqarreb sat-tieni pożizzjoni deċimali
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Il-modalità standby tinkludi l-wiri ta’ informazzjoni?
                     
                  
                  
                     
                        -
                     
                  
                  
                     
                        Iva/Le
                     
                  
               
                     
                        Il-konsum tal-enerġija elettrika fil-“modalità standby” (Psm), fil-kundizzjoni ta’ standby tan-netwerk (jekk applikabbli), imqarreb sat-tieni pożizzjoni deċimali
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Il-konsum tal-enerġija elettrika fil-bidu differit (Pds) (jekk applikabbli) imqarreb sat-tieni pożizzjoni deċimali 
                     
                  
                  
                     
                        W
                     
                  
                  
                     
                        X,XX
                     
                  
               
                     
                        L-emissjonijiet tal-istorbju akustiku fl-arja 
                     
                  
                  
                     
                        dB(A) re 1 pW
                     
                  
                  
                     
                        X
                     
                  
               
               (c)fejn ikun xieraq, ir-referenzi tal-istandards armonizzati applikati;
            
            
               (d)fejn ikun xieraq, l-istandards u l-ispeċifikazzjonijiet tekniċi l-oħra użati;
            
            
               (e)id-dettalji u r-riżultati tal-kalkoli mwettqa skont l-Anness IV;
            
            
               (f)lista tal-mudelli ekwivalenti kollha, li tinkludi l-identifikatur tal-mudell.
            
            
               2.Meta l-informazzjoni inkluża fid-dokumentazzjoni teknika għal mudell partikolari ta’ magna tal-ħasil tal-platti domestika tkun inkisbet permezz ta’ kwalunkwe wieħed mill-metodi li ġejjin, jew tat-tnejn li huma:
            
            
               ·minn mudell li jkollu l-istess karatteristiċi tekniċi rilevanti għall-informazzjoni teknika li għandha tiġi pprovduta, iżda li jkun ġie prodott minn fornitur differenti;
            
         
         
            
               ·permezz ta’ kalkolu abbażi ta’ disinn jew ta’ estrapolazzjoni minn mudell ieħor tal-istess manifattur jew ta’ fornitur differenti, 
            
            
               id-dokumentazzjoni teknika għandha tinkludi d-dettalji ta’ tali kalkolu, il-valutazzjoni mwettqa mill-fornituri biex tiġi vverifikata l-preċiżjoni tal-kalkolu u, fejn xieraq, id-dikjarazzjoni ta’ identità bejn il-mudelli ta’ fornituri differenti. 
            
            
               ANNESS VII
               Informazzjoni li għandha tingħata fir-reklami viżivi, f’materjal promozzjonali tekniku fil-bejgħ mill-bogħod u t-telekummerċjalizzazzjoni, għajr bejgħ mill-bogħod permezz tal-internet
            
            
               1.Fir-reklami viżivi, għall-finijiet li tiġi żgurata l-konformità mar-rekwiżiti stabbiliti fil-punt 1(e) tal-Artikolu 3 u fil-punt (c) tal-Artikolu 4, il-klassi tal-effiċjenza enerġetika u l-firxa tal-klassijiet tal-effiċjenza enerġetika disponibbli fuq it-tikketta għandhom jintwerew kif stabbilit fil-punt 4 ta’ dan l-Anness.
            
            
               2.Fil-materjal promozzjonali tekniku, għall-fini li tiġi żgurata l-konformità mar-rekwiżiti stabbiliti fil-punt 1(f) tal-Artikolu 3 u fil-punt (d) tal-Artikolu 4, il-klassi tal-effiċjenza enerġetika u l-firxa tal-klassijiet tal-effiċjenza enerġetika disponibbli fuq it-tikketta għandhom jintwerew kif stabbilit fil-punt 4 ta’ dan l-anness.
            
            
               3.Kwalunkwe bejgħ mill-bogħod ibbażat fuq il-karti jrid jindika l-klassi tal-effiċjenza enerġetika u l-firxa tal-klassijiet tal-effiċjenza enerġetika disponibbli fuq it-tikketta kif stabbilit fil-punt 4 ta’ dan l-anness.
            
            
               4.Il-klassi tal-effiċjenza enerġetika u l-firxa tal-klassijiet tal-effiċjenza enerġetika għandhom jintwerew, kif indikat fil-Figura 1, bi: 
            
            
               (a)vleġġa, li fiha l-ittra tal-klassi tal-effiċjenza enerġetika b’kulur 100 % abjad u b’tipa grassa Calibri, u b’daqs tat-tipa li jkun mill-inqas ekwivalenti għal dak tal-prezz, meta jintwera l-prezz; 
            
            
               (b)il-kulur tal-vleġġa li jaqbel mal-klassi tal-effiċjenza enerġetika;
            
            
               (c)il-firxa tal-klassijiet tal-effiċjenza enerġetika disponibbli, b’kulur 100 % iswed; u,
            
            
               (d)id-daqs għandu jkun tali li l-vleġġa tkun tidher u tinqara b’mod ċar. L-ittra fil-vleġġa tal-klassi tal-effiċjenza enerġetika għandha tiġi ppożizzjonata fiċ-ċentru tal-parti rettangolari tal-vleġġa, b’bordura ħxuna ta’ 0,5 pt u b’kulur 100 % iswed madwar il-vleġġa u l-ittra tal-klassi tal-effiċjenza enerġetika.
            
            
               B’deroga, jekk ir-reklami viżivi, il-materjal promozzjonali tekniku jew il-bejgħ mill-bogħod ibbażat fuq il-karti jkunu stampati b’kulur wieħed, il-kulur tal-vleġġa f’dawk ir-reklami viżivi, il-materjal promozzjonali jew il-bejgħ mill-bogħod ibbażat fuq il-karti, jista’ jkun b’kulur wieħed.
            
            
               
                  
            
            
               Figura 1: Vleġġa lejn il-lemin/ix-xellug ikkulurita / b’kulur wieħed, bil-firxa tal-klassijiet tal-effiċjenza enerġetika indikata
            
            
               5.Il-bejgħ mill-bogħod ibbażat fuq it-telekummerċjalizzazzjoni għandu jinforma b’mod speċifiku lix-xerrej dwar il-klassi tal-effiċjenza enerġetika tal-prodott u dwar il-firxa tal-klassijiet tal-effiċjenza enerġetika disponibbli fuq it-tikketta, u li x-xerrej jista’ jaċċessa t-tikketta u l-iskeda tal-informazzjoni dwar il-prodott permezz tas-sit web tal-bażi tad-data tal-prodotti, jew billi jitlob kopja stampata.
            
            
               6.Għas-sitwazzjonijiet kollha msemmija fil-punti 1 sa 3 u 5, għandu jkun possibbli għall-konsumatur li jikseb, fuq talba, kopja stampata tat-tikketta u tal-iskeda tal-informazzjoni dwar il-prodott. 
            
            
               ANNESS VIII
               Informazzjoni li għandha tingħata fil-każ ta’ bejgħ mill-bogħod permezz tal-internet
            
            
               1.It-tikketta elettronika tal-prodott li l-fornituri jqiegħdu għad-dispożizzjoni tal-pubbliku skont il-punt 1(g) tal-Artikolu 3 għandha tintwera fuq il-mekkaniżmu tad-displej qrib il-prezz tal-prodott. Id-daqs għandu jkun tali li t-tikketta tidher u tinqara sew u għandu jkun proporzjonat għad-daqs speċifikat fil-punt 2 tal-Anness III. It-tikketta tista’ tintwera bl-użu ta’ displej ta’ immaġni f’oħra, f’liema każ l-immaġni użata biex tiġi aċċessata t-tikketta għandha tkun konformi mal-ispeċifikazzjonijiet stabbiliti fil-punt 2 ta’ dan l-Anness. Jekk tiġi applikata s-sistema ta’ displej ta’ immaġni f’oħra, it-tikketta għandha tidher mal-ewwel klikk tal-maws, ċaqliqa tal-maws jew tkabbir tal-immaġni fuq l-iskrin tattili.
            
            
               2.L-immaġni li tintuża biex wieħed ikollu aċċess għat-tikketta fil-każ ta’ displej ta’ immaġni f’oħra, kif indikat fil-Figura 2, għandha:
            
            
               (a)tkun vleġġa li jkollha l-istess kulur bħal dak tal-klassi tal-effiċjenza enerġetika tal-prodott muri fuq it-tikketta;
            
         
         
            
               (b)tindika l-klassi tal-effiċjenza enerġetika tal-prodott fuq il-vleġġa, b’kulur 100 % abjad, b’tipa grassa Calibri u f’daqs ta’ tipa li jkun ekwivalenti għal dak tal-prezz; 
            
            
               (c)turi l-firxa tal-klassijiet tal-effiċjenza enerġetika disponibbli, b’kulur 100 % iswed; u,
            
            
               (d)ikollha wieħed minn dawn iż-żewġ formati li ġejjin, u d-daqs tagħha għandu jkun tali li l-vleġġa tkun tidher u tinqara b’mod ċar. L-ittra fil-vleġġa tal-klassi tal-effiċjenza enerġetika għandha tiġi ppożizzjonata fiċ-ċentru tal-parti rettangolari tal-vleġġa, b’bordura viżibbli b’kulur 100 % iswed ippożizzjonata madwar il-vleġġa u l-ittra tal-klassi tal-effiċjenza enerġetika:
            
            
               
                  
            
            
               Figura 2: Vleġġa lejn il-lemin/ix-xellug ikkulurita, bil-firxa tal-klassijiet tal-effiċjenza enerġetika indikata
            
            
               3.Fil-każ ta’ displej ta’ immaġni f’oħra, is-sekwenza tad-displej tat-tikketta għandha tkun kif ġej:
            
            
               (a)l-immaġni msemmija fil-punt 2 ta’ dan l-Anness għandha tintwera fuq il-mekkaniżmu tad-displej qrib il-prezz tal-prodott;
            
            
               (b)l-immaġni għandha sservi ta’ link għat-tikketta stabbilita fl-Anness III;
            
            
               (c)it-tikketta għandha tintwera wara li l-utent jagħfas l-immaġni bil-maws, jew imur bil-maws fuq l-immaġni jew iwessa’ dik l-immaġni fuq l-iskrin tattili;
            
            
               (d)it-tikketta għandha tintwera billi tinfetaħ kaxxa oħra, tab ġdida jew paġna ġdida fuq l-iskrin, jew billi tintwera permezz ta’ skrin ieħor fuq l-istess skrin; 
            
            
               (e)għat-tkabbir tat-tikketta fuq l-iskrins tattili, għandhom japplikaw il-konvenzjonijiet tal-apparat għat-tkabbir tattili;
            
            
               (f)it-tikketta għandu jkollha għażla biex tingħalaq jew mekkaniżmu ieħor standard biex tingħalaq sabiex ma tibqax tintwera; 
            
            
               (g)it-test alternattiv għall-grafika, li għandu jintwera jekk it-tikketta ma tintweriex, għandu jkun il-klassi tal-effiċjenza enerġetika tal-prodott, muri bl-istess daqs ta’ tipa bħal dak tal-prezz.
            
            
               4.L-iskeda elettronika tal-informazzjoni dwar il-prodott li l-fornituri jqiegħdu għad-dispożizzjoni tal-pubbliku skont il-punt 1(h) tal-Artikolu 3 għandha tintwera fuq il-mekkaniżmu tad-displej qrib il-prezz tal-prodott. Id-daqs ta’ din l-iskeda tal-informazzjoni dwar il-prodott għandu jkun tali li l-informazzjoni tkun tidher u tinqara b’mod ċar. L-iskeda tal-informazzjoni dwar il-prodott tista’ tintwera bl-użu ta’ displej ta’ immaġni f’oħra jew billi ssir referenza għall-bażi tad-data tal-prodotti, f’liema każ il-link li tintuża għall-aċċess għall-iskeda tal-informazzjoni dwar il-prodott għandha tindika b’mod ċar u li jista’ jinqara “Skeda tal-informazzjoni dwar il-prodott”. Jekk jintuża d-displej ta’ immaġni f’oħra, l-iskeda tal-informazzjoni dwar il-prodott għandha tidher mal-ewwel hekk kif wieħed jagħfas darba l-immaġni bil-maws, jew imur bil-maws fuq l-immaġni jew iwessa’ dik il-link fuq l-iskrin tattili.
            
            
               ANNESS IX
               Proċedura ta’ verifika għall-finijiet tas-sorveljanza tas-suq
            
            
               It-tolleranzi tal-verifika stabbiliti f’dan l-Anness huma relatati biss mal-verifika tal-parametri mkejla mill-awtoritajiet tal-Istati Membri u ma għandhomx jintużaw mill-fornitur bħala tolleranza permessa biex jiġu stabbiliti l-valuri inklużi fid-dokumentazzjoni teknika. Il-valuri u l-klassijiet fuq it-tikketta jew fuq l-iskeda tal-informazzjoni dwar il-prodott m’għandhomx ikunu aktar favorevoli għall-fornitur mill-valuri rrappurtati fid-dokumentazzjoni teknika. 
            
            
               Meta mudell ikun ġie ddisinjat biex ikun kapaċi jinduna li qed jiġi ttestjat (eż. billi jirrikonoxxi l-kundizzjonijiet tat-test jew iċ-ċiklu tat-test), u biex jirreaġixxi b’mod speċifiku billi jbiddel awtomatikament il-prestazzjoni tiegħu matul it-test bl-objettiv li jintlaħaq livell aktar favorevoli għal kull wieħed mill-parametri speċifikati f’dan ir-Regolament jew inklużi fid-dokumentazzjoni teknika jew f’xi dokumentazzjoni pprovduta, il-mudell u l-mudelli ekwivalenti kollha għandhom jitqiesu li mhumiex konformi.
            
            
               Meta tkun qed tiġi vverifikata l-konformità ta’ mudell ta’ prodott mar-rekwiżiti stabbiliti f’dan ir-Regolament, l-awtoritajiet tal-Istati Membri għandhom japplikaw din il-proċedura li ġejja: 
            
            
               (1)L-awtoritajiet tal-Istati Membri għandhom jivverifikaw unità waħda tal-mudell. 
            
            
               (2)Il-mudell għandu jitqies bħala konformi mar-rekwiżiti applikabbli, jekk: 
            
         
         
            
               (a)il-valuri mogħtija fid-dokumentazzjoni teknika skont il-punt 3 tal-Artikolu 3 tar-Regolament (UE) 2017/1369 (il-valuri ddikjarati), u, meta applikabbli, il-valuri użati għall-kalkolu ta’ dawn il-valuri, ma jkunux aktar favorevoli għall-fornitur mill-valuri korrispondenti mogħtija fir-rapporti tat-testijiet; u 
            
            
               (b)il-valuri ppubblikati fuq it-tikketta u fl-iskeda tal-informazzjoni dwar il-prodott ma jkunux aktar favorevoli għall-fornitur mill-valuri ddikjarati, u l-klassi tal-effiċjenza enerġetika u l-klassi tal-emissjoni ta’ storbju akustiku fl-arja indikati ma jkunux aktar favorevoli għall-fornitur mill-klassi ddeterminata bil-valuri dikjarati; u 
            
            
               (c)meta l-awtoritajiet tal-Istati Membri jittestjaw l-unità tal-mudell, il-valuri ddeterminati (il-valuri tal-parametri rilevanti kif imkejla waqt it-testijiet u l-valuri kkalkolati minn dan il-kejl) ikunu konformi mat-tolleranzi tal-verifika rispettivi mogħtija fit-Tabella 5. 
            
            
               (3)Jekk ma jinkisbux ir-riżultati msemmija fil-punti 2(a) jew (b), il-mudell u l-mudelli ekwivalenti kollha għandhom jitqiesu li mhumiex konformi ma’ dan ir-Regolament. 
            
            
               (4)Jekk ma jinkisibx ir-riżultat imsemmi fil-punt 2(c), l-awtoritajiet tal-Istati Membri għandhom jagħżlu tliet unitajiet oħra tal-istess mudell biex jiġu ttestjati. Bħala alternattiva, it-tliet unitajiet l-oħra magħżula jistgħu jkunu ta’ xi wieħed jew aktar mill-mudelli ekwivalenti. 
            
            
               (5)Il-mudell għandu jitqies konformi mar-rekwiżiti applikabbli jekk, għal dawn it-tliet unitajiet, il-medja aritmetika tal-valuri ddeterminati tkun fi ħdan it-tolleranzi tal-verifika rispettivi mogħtija fit-Tabella 5. 
            
            
               (6)Jekk ma jinkisibx ir-riżultat imsemmi fil-punt 5, il-mudell u l-mudelli ekwivalenti kollha għandhom jitqiesu li mhumiex konformi ma’ dan ir-Regolament. 
            
            
               (7)Meta tittieħed id-deċiżjoni tan-nuqqas ta’ konformità tal-mudell skont il-punti 3 u 6, l-awtoritajiet tal-Istat Membru għandhom jipprovdu kull informazzjoni rilevanti lill-awtoritajiet tal-Istati Membri l-oħra u lill-Kummissjoni mingħajr dewmien.
            
            
               L-awtoritajiet tal-Istati Membri għandhom jużaw il-metodi tal-kejl u tal-kalkolu mogħtija fl-Anness IV. 
            
            
               L-awtoritajiet tal-Istati Membri għandhom japplikaw biss it-tolleranzi tal-verifika stabbiliti fit-Tabella 5 u għandhom jużaw biss il-proċedura deskritta fil-punti 1 sa 7 għar-rekwiżiti msemmija f’dan l-Anness. Għall-parametri fit-Tabella 5, ma għandha tiġi applikata l-ebda tolleranza oħra, lanqas dawk stabbiliti fi standards armonizzati jew fi kwalunkwe metodu ieħor ta’ kejl.
            
            
               Tabella 5 - Tolleranzi tal-verifika
            
            
                     
                        Parametru
                     
                  
                  
                     
                        Tolleranzi tal-verifika
                     
                  
               
                     
                        Il-konsum tal-enerġija tal-programm “eco” (EPEC)
                     
                  
                  
                     
                        Il-valur iddeterminat* m’għandux jaqbeż il-valur EPEC dikjarat b’iktar minn 5 %. 
                     
                  
               
                     
                        Il-konsum tal-ilma tal-programm “eco” (EPWC)
                     
                  
                  
                     
                        Il-valur iddeterminat* m’għandux jaqbeż il-valur EPWC dikjarat b’iktar minn 5 %. 
                     
                  
               
                     
                        Indiċi tal-prestazzjoni tat-tindif (IC)
                     
                  
                  
                     
                        Il-valur iddeterminat* m'għandux ikun inqas mill-valur IC dikjarat b’aktar minn 14 %.
                     
                  
               
                     
                        Indiċi tal-prestazzjoni tat-tnixxif (ID)
                     
                  
                  
                     
                        Il-valur iddeterminat* m'għandux ikun inqas mill-valur ID dikjarat b’aktar minn 12 %.
                     
                  
               
                     
                        Durata tal-programm (Tt)
                     
                  
                  
                     
                        Il-valur iddeterminat* m’għandux ikun ogħla mill-valuri ddikjarati Tt b’aktar minn 5 % jew 10 minuti, skont liema minn dawn ikun l-ogħla jew l-itwal.
                     
                  
               
                     
                        Il-konsum tal-enerġija elettrika fil-modalità mitfi (Po)
                     
                  
                  
                     
                        Il-valur iddeterminat* għall-konsum tal-enerġija Po m’għandux jaqbeż il-valur dikjarat b’iktar minn 0,10 W.
                     
                  
               
                     
                        Il-konsum tal-enerġija elettrika fil-“modalità standby” (Psm)
                     
                  
                  
                     
                        Il-valur iddeterminat* għall-konsum tal-enerġija, Psm ma għandux jaqbeż il-valur dikjarat b’aktar minn 10 % jekk il-valur dikjarat ikun ogħla minn 1,00 W, jew b’aktar minn 0,10 W jekk il-valur dikjarat huwa inqas minn jew ugwali għal 1,00 W.
                     
                  
               
                     
                        Il-konsum tal-enerġija elettrika fil-modalità “bidu differit” (Pds)
                     
                  
                  
                     
                        Il-valur iddeterminat* għall-konsum tal-enerġija, Pds ma għandux jaqbeż il-valur dikjarat b’aktar minn 10 % jekk il-valur dikjarat ikun ogħla minn 1,00 W, jew b’aktar minn 0,10 W jekk il-valur dikjarat huwa inqas minn jew ugwali għal 1,00 W.
                     
                  
               
                     
                        Emissjonijiet ta’ storbju akustiku fl-arja
                     
                  
                  
                     
                        Il-valur iddeterminat* m’għandux ikun ogħla mill-valur dikjarat b’aktar minn 2 dB(A) re 1pW.
                     
                  
               
               * Fil-każ ta’ tliet unitajiet addizzjonali ttestjati kif preskritt fil-punt 4, il-valur iddeterminat tfisser il-medja aritmetika tal-valuri ddeterminati għal dawn it-tliet unitajiet addizzjonali.
            
         
         
            
                  
                     (1)
                  
                        Id-Direttiva 2014/30/UE tal-Parlament Ewropew u tal-Kunsill tas-26 ta’ Frar 2014 dwar l-armonizzazzjoni tal-liġijiet tal-Istati Membri relatati mal-kompatibbiltà elettromanjetika (ĠU L 96, 29.3.2014, p. 79).
               
               
                  
                     (2)
                  
                        Ir-Regolament tal-Kummissjoni (UE) 2019/XXX [OP please enter the full OJ-L reference of Regulation C(2019)2123].